
Scuvierzin 
daurman 
la nestre vacine 


"*** O jeri picul che za o 
tignivi pai indians: pluitost 
de stele di bande 

dal serif e dal cjapiel 

di cow boy o vevi miór 

larc, il tomahawk invezit 

de colt. Cualchidun al dis 
che cheste sielte e sedi 
dentri fintremai intal 

Dna des personis, cuasi a 
contrassegnà un metisi de 
part dai batüts, dai ultins, fin 
de infanzie. In maniere plui 
modeste, o crót che e sedi 
leade ae grande influence 
esercitade su di me di une 
des primis seriis televisivis 
de TV dai fruts sul fini dai 
agns 50. Si clamave "Penna 
di Falco, capo Cheyenne" e 
finalmentri no presentave 

i natifs tant che i salvadis 
ignorants che si viodevin 
intai cines western. 

ik Al sarà duncje 

par vie di cheste mé 
deformazion storiche afetive 
che intal periodi di cumò, 
dulà che a son tancj riclams 
e rievocazions des epidemiis 
passadis, mi à maraveát no 
vént notade nissune sul ùs 
che propit dai virus, des 
malatiis infetivis, al è stàt fat 
par disterminà il "popul ros". 
E val la pene duncje ricuardà 
cemùt che lis tribùs no son 
stadis batudis di esercits e 
di colons, de cjace al bisont 
intensive di bande dai blancs, 
ma soredut di vuarvuele e 
varuscli, difondùts a palotis 
intes primis risiervis. 

No si trate di saborà un sens 
di colpe che al caraterize 

un tiercmondisim aromai 
datàt, ma di ricognossi che 
il gjenar uman nol à vùt 
scrupui intal doprá l'infet 
tant che arme letál par rivá 
ai siei fins di concuiste e di 
domini. 

"** E cheste pandemie 
puedie risultà e pandisi cussi 
ancje pal Friùl? 

Dal pont di viste sanitari, 

(al va indenant a pagj. 3) > 


ancj a cjapin il virus 

cence savélu. Lu svilupin 

e lu difondin cence 
rindisi cont. No mostrin segnài 
delór cundizion, ma cu la prove 
dal tampon e vignarès für la 
veretát. Cu la prove dal Covid-19 
ancje il Friùl al à mostrade la sò 
vere nature. Ché di une regjon plui 
simile a chés de Europe centrál 
e danubiane che a chés de Italie 
setentrionál. Lu disin i numars, 
massime il dát plui grues, chel dai 
muarts par numar di abitants: inte 
Alte Italie il Friül, che fin cumó 
al à vàt un centesim dal totàl des 
vitimis talianis, al è la regjon cun 
mancul vitis pierdudis in rapuart 
ai abitants. Ae fin di Avril, il tribùt 
paiát de Lombardie (1.345 muarts 
par milion di abitants) al é il 
plui alt, ma Emilie (771), Ligurie 
(752), Piemont (662) i stan daür 
e fintremai lis plui piculis Val di 
Aoste (1063), Trent (752) e Bolzan 
(507) a àn frontát dificoltáts une 
vore griviis. 
® Nô o sin, cence savélu, part di un 
altri senari. Che al é diferent ancje 
rispiet al Venit dulà che in ogni cás 
il dát al é une vore plui bas, di 275 
muarts ogni milion di abitants. 
Il Friül-Vignesie Julie a nd à vùts 
une medie di 226, ma se si gjavin 
i dáts di Triest si rive a 126 rispiet 
ae popolazion des ex provinciis di 
Udin, Pordenon e Gurize. Numars 
plui dongje de Austrie (65) e de 


E JERE UNE VOLTE 
LA REGJON SPECIAL 


E cumò ce "terapie intensive" 


nus coventie pal rilanc 
de nestre autonomie? 
di Giorgio Cavallo 


EDITORIAL 


LA EUROREGJON 


ASINTOMATICHE 


Ce che nus disin i efiets 
de pandemie in Friül 


Slovenie (42) che dal rest de Italie. 
I dáts de pandemie a disvelin une 
realtát che dispés nus scjampe 

dai voi. Che la struture insediative 
e economiche, dal sisteme dai 
traspuarts e dai rapuarts sociài 
nus lein di plui ai nestris vicins di 
là dal confin che al rest de Italie. 

O sin part di une "Euroregjon de 
responsabilitàt” dulà che il 
distanziament dai centris abitàts 
e des concentrazions produtivis 

al à limitát i dams. E i nestris 
compuartaments a àn fat il rest, 
cuntune responsabilitát e un 
erant sens de autorganizazion des 
comunitáts che nus à menát a fà 
svelts e ben dut ce che al coventave 
par frontà il burlac. Tropis voltis lu 
aie za fat la nestre int? Te storie e 
je simpri stade usade a vè un nemì 


FEMINIS FURLANIS 
FUARTIS 


La ultramaratonete 

Elena Fabiani: cemùt sfidà 
i limits curint par 24 oris 
di Erika Adami 


su la puarte. E a fuarce di dai, alc di 
bon al è restàt: e ancje cuant che il 
nemi no si viót, o mostrin di savé fà 
lis sieltis justis. 

€ Par sigùr, une sielte responsabil 
(ancje se costose) le vin fate 

plui di 20 agns indaùr cjapant 

sù in autonomie la gjestion de 
nestre sanitàt che in chest cás e 

à dimostrát di lavorà une vore 

ben massime in confront di altris 
modei. Al é matematic che dopo 
cheste crisi la cuistion de gjestion 
sanitarie lassade aes regjons e 
deventarà un dai scuintris politics 
plui pencs tai més a vigni. AI 
coventarà jessi bogns di difindi 
cheste competence, ancje se intai 
ultins agns e à patît par une vore di 
tais di belanc. 

€ Tal avigni o varin di jessi bogns 


PATRIARGJIS FUR DAL 
ORDENARI E CUINTRISTORIE 
DE OCUPAZION VENITE 


Novitàts pai letórs 
da “La Patrie dal Friùl” 
cun Diego Navarria e Agnul Floramo 





di no sbassá lis difesis. Ni cuintri 
dal virus, ni cuintri dal centralisim. 
O varin di jessi bogns di rispietà 
lis normis par podé torná a 

parti. Ma ancje di pretindi che 

il Stát nus lassi sielzi cemùt. La 
situazion e sarà une vore pesante, 
cun aziendis che a varan pierdùt 
marcját e ativitáts dal cumierc, de 
ristorazion e dal turisim a tocs. 

€ La sensazion e je che fin 

cumó nissun al vedi imagjinàt 
une strategjie par jessi di cheste 
situazion. Il guvier centrál al 
somee in confusion, ma nancje in 
cheste regjon fin cumó si viót une 
direzion. Zonte e industriài a son 
plui ocupáts a criticá Conte che 

a buri für soluzions alternativis, 
eisindacáts no san se batisi pai 
puescj di vore o pe salùt di chei 
che a lavorin. Mai come cumó 

al covente che i sorestants no si 
contentin di declarazions buinis 
dome par fási biei, ma che a scrivin 
clàr neri su blanc une mape par 
saltà für dal palùt. Il model lu vin 
tai nestris vicins de Euroregjon: 

se no vin fantasie, al baste cjapà 
ispirazion. 

® Cuntune sigurece. In Friùl la int 
e à mostrát di no jessi il probleme, 
ma di volé jessi la soluzion. 

I volontaris organizáts par puartà 
a cjase di ducj lis mascarutis e par 
judà vielis e puars a son la part plui 
biele di un popul che no si rint. Ni 
ae pandemie, ni ae rassegnazion. Il 


VOIE DI IDENTITÀT 
MA DE RAI ANCJEMO' 
NISSUNE RISPUESTE 


Sucés per Fieste de Patrie 
ancje cul confinament 
di Serena Fogolini 

UNE FURLANE A ROME. 


La lezion 
antivirus 
Brusaferro 


Lì peraule clàf e je con- 
<< vivi par mês cul virus e 
rispietà in maniere individuâl 
lis regulis par no infetàsi. Intal 
timp, o varìn plui cognossincis su 
cemát che si difont il Sars-CoV-2, 
plui farmacs e plui struments di 
diagnosi, ma lu batarin dome cu 
la imunitát di trop dade de va- 
cine, ma che no rivarà prime de 
fin dal an». Peraule dal professór 
Silvio Brusaferro. Furlan di Udin, 
aléil president dalIstitütSuperiór 
di Sanitát e al è sot a frontà ché 
pandemie che e sesele miàrs di 
vitimis e che e je daùr a meti in 
zenoglon la economie globàl. 
Italiansaànimparàt a cognossilu 
intesconferencis stampe culbole- 
tin zornalîr sulainfezion. Numars 
che a son vitis crevadis, mapis, 
grafics, indicazions par difindi- 
si. «Dismenteinsi di stradis e di 
miecs publics folcjáts. Cumó o 
vin di frontà une fase delicade e 
dificile che e je ché di cambià un 
póc lis nestris vitis e, cun cautele, 
un pas daùr chel altri, di provà a 
tornà a parti», al sclarìs. O ben, 
cjatà un mùt par convivi cun 
cheste infezion, fasint in mùt che 
e ziri il mancul pussibil. 
Brusaferro al è rivàt a Rome in- 
tal Zenár dal 2019, nomenát 
Comissari straordenari dal 
Istitùt. Vuè al è president e al fàs 
part ancje dal Comitàt tecnic 
sientific. Il Guvier si è rimetùt a 
lui par cirî di frontà la emergjen- 
ce. Maridàt cun Gianna, dós fiis, 
catolic di centricampe, «al é un 
erant lavoradór, cuntune capa- 
citát organizative straordenarie» 
a disin di lui tra lis corsiis dal 
ospedal di Udin. 

Professór di igjiene e medisine 
preventive, intai agns 90 diretòr 
dal ospedál di Glemone, un pit in 
Friùl e chel altri intal mont cun 
incarghis internazionáls, al è stàt 
dopo diretór dal Dipartiment de 
aree mediche de Universitát dal 
Friül e de gjestion dal pericul cli- 
nic de Aziende sanitarie univer- 
sitarie integrade de capitàl furla- 
ne. Cundut de incarghe nazionál 
a Rome, nol à mai molát di torná 
ducj i fin di setemane in Friül: tra 
lis sós monts amadis, sal visin 
ancjemò «rivà a pit cul so rus- 
sacut su pes spalis, une persone 
semplice e pulide». A sperin di 
tornálu a viodi in curt, parcé che 
al volarès di vé cjatade une solu- 
zion ae pandemie. M 





INT DI CJARGNE 





Federico Morocutti 
e la só Radio Tausia 


Il meracul di une web radio 
che e trasmet 24 oris in di 
di un pais di 50 abitants 





"ALA WEB RASS, 
DEI GION 


RADIO TAUSIA E JE PRIN DI DUT 
UNE COVE DI AMICIZIE 





ntune pigule frazion dal 

Comun di Trep di Cjargne, 

Tausie, indulà che a vivin, 
póc su pòc jù, 50 animis, e esist 
une web radio che di cualchi an 
e trasmet 24 oris su 24, 7 dîs su 7, 
buine musiche e une buine cerce 
di programs leáts ancje al teritori 
cjargnel. 
€ Dut al nas tal 2014: Federico 
Morocutti, che al veve 14 agns, 
al condivit insiemi cuntun grup 
di amis la passion pe radio e in 
particolár pe web radio. Ché, e 
jere la novitát di chel periodi, o 
ben stazions radiofonichis che si 
puedin sinti vie internet cuntun 
‘clic’. Federico de idee al passe ai 
fats, e sul fini di Setembar dal 2014, 
al mande in onde la prime direte 
di Radio Tausia trasmetint... de 
sô cjamare! «Un computer e un 
microfon e — al conte Federico - i vin 
mett in onde un pár di cjancons 
dal moment. O sin partîts jo e 
Evan Bortolotti, e dopo si é zontát 
Jonni Moro. Radio Tausia vué e à 


FANTATS E FUTÜR 





Cuarantene, 
timp di 
passion(s) 


m finit Avril, ancjemò in 
confinament. Dut cás forsit 
no je cussi mál la situazion. O 
viót plen di int atór di me che si 
impegne in mùts diferents: cui 
cal fás sport, cui cal impare une 
gnove lenghe, cui cal lei libris 
dismenteáts di une vore di timp. 





10 colaboradórs, massime zovins, 
ma a son ancje personis che àn fat 
radio tancj agns fa e che cumò a àn 
ricjapade la vecje passion». 

® Dopo la prime direte, a nd è 
stadis altris fin tal 2015, e po dopo 
une polse fin tal 2016. Ai 19 di 
Març di chel an, Radio Tausia e 

je tornade a là in onde 2, 3 voltis 
par setemane, fin tal Dicembar 
dal 2018. Cul Zenàr dal 2019 e je 
comencade la trasmission 24 oris 
su 24; i programs a son incentráts 
pal plui sul teritori e su pe culture, 
dal cine ae cusine, de atualitàt ae 
musiche. 

€ Cualchi esempli: ogni domenie, 
des 3 aes 4 dopomisdi, si pues 
scoltà la classifiche uficiál de 
Radio "CiaoMandiCompilation', 
cun Chicco Sound e Nik Pradu; 
dal lunis al vinars, des 7 aes 8 

di buinore, si da il bundì cun “Il 
buongiorno si sente dalla Radio”, 
cun Chicco Sound. E vie indevant. 
Radio Tausia si pues scoltà in dut 
il mont, baste vé un colegament 
internet! 

€ «Principalmentri — al conte 
Federico - e je scoltade in dute 
Italie, ma o vin ancje colegaments 
de Svuizare, France, Gjermanie 

e Canada. Par ce che al tocje lis 
scoltis, tal 2019 o fin fat 60 mil 
colegaments, un risultát che no si 
spietavin! Tal 2020 o vin vát inmó 
un aument, 15 mil dome tal més 

di Zenár, 23 mil tal més di Fevràr 

e 32 mil tal més di Mare. Al è biel 
viodi che tante int nus da supuart, 


In cheste biele aventure 
a coventin fantasie 

e tante voie par no cedi 
ai ostacui 


Ma tancj a an cjatát altris 
passetimps: o ai une amie, par 
esempli, che a cjapát di gnüf in 
man il lavór di gugje di cuant che 
veve vot ains par finilu! E ancjemò, 
altris personags che a cjatin une 
cualsiasi robe par tignisi ocupáts, 
come tál cás di un cal à scomencát 
a gjavà dutis les semencis des 
freulis, une par une. 

® Insome, cheste cuarantene 

nus sta fasint scuvierzi che o sin 
origjinài, a voltis (e ancje un póc 
stupits, salacor, ma no mi surprint 
masse par chest). 

€ E alore parce no cjatà cualchi 
robe simpatiche di fà ancje nó? Se 
no lu vés za fat e sarés une buine 
robe fà dal volontariát: si à simpri 


UNE DIRETE ESTERNE E SOT MAX WILDE, 
RINO GINGER E CHICCO SOUND 








scoltant ce che o proponin in 
radio.» 

® Dal sigùr, la passion e l'impegn 
no bastin. Di fat, Federico al dîs: 
«I coscj a son tancj, tra licencis, 
musiche, strumentazion. La 

radio par cumò e je sostignude 
massime dai colaboradórs che 

si autofinanziin. O ricevin ancje 
ogni an un contribüt dal Comun di 
Liussül. Al podarà deventá un lavór 
a ducj i efiets, ma prime al tocje 
lavorà e miorà al 100% il progjet. 
Planc planchin, se i crodin, je 
fasarin! Mai mola!» 

® Federico al à buine volontàt e 
in merit al doman al crót che «al 
tocje lavorà inmò tant: i risultàts a 
rivin ma o podin fà inmó miòr, no 
son limits. I vůl tante fantasie e voie 
di fà e mai fermási, ancje se a son 
un grum di ostacui». 

® Par savé inmò alc di plui e par 
sinti la direte, al baste clicá su 
https://radiotausia.it/, la radio che 
di un picul paisut de Cjargne si 
vierc a dut il mont. ll 


bisugne di int par judá, in tancj 
cjamps, e al é ancje un bon mát di 
impará robis gnovis, che o sedin 
Zovins o vecjos. 

€ Par chestis ultimis setemanis di 
confinament faseit une liste di ce 
che o volés fà e faseitlu! Nissune 
scuse, tant o sin ducj confináts e 
no son scusis par fà di mancul di fà 
ce che o volin! 

€ E po, si scuen pensá che al 
coventarà che di chest periodi nus 
restin bogns ricuarts, ancje se par 
cumo nus somee lunc e noiòs. Ma 
al é impuartant pensá positif se 
no il confinament nus somearà 
ancjemo plui infinit. E cuant che 

o tornarin ae normalitát, viodin 


di no. B 


UN FURLAN A MILAN 





A cjace 
di bufulis 
sui social 


U n gnùf citadin milanés 

al è David Puente, che 

di mistîr si ocupe di smascarà 
“bufulis”, o ben lis sflocjis e 
falsetáts che a zirin in rêt. «Al 
è di un an che mi soi trasferît 
achi dal Friùl cu la famee la 
famee», mi dis. 

«Te mé zone no je tante int 
ator, duncje si pues di che lis 
indicazions cuintri de difusion 
dal Covid-19 a son seguidis» 
ancje se «o viót meti sü lis 
mascarutis mál, tocjási la 
muse... insome, un tic masse di 
sdavassarie». 

Lu sint par domandài di sflocjis 
in rét sul Coronevirus, che si 
vedi di stá in vuaite. 

«Fra dutis, tré in particolár a 
son pericolosis», al marche. 

1) La vendite di vitaminis, 
integradórs, prodots che a 
pretindin di proteziti dal 
Covid-19. «A son dutis trufis, 

a son za státs ancje secuestris. 
Fin cumò no son saltadis für 
evidencis sientifichis di prodots 
che ti protezin.» Se un sit che 

ti propon alc dal gjenar al cite 
une ricercje fate sul lór prodot, 
e je false. 

2) La vendite in rét di tescj 
sierologjics, ancje midiant di 
sits forescj. «No son sigürs, e 
duncje a puedin fá une vore di 
dams. Metin che a un i risulti 
che nol è stát infetàt: al podarès 
là ator trancuil e infetà tancj 

di lór. O magari un al risulte 
positif e invezit no je vere: 
cemát vivial la situazion? A son 
státs ancje suicidis di int che e 
crodeve di vé il virus». 

3) La opinion dai esperts variis. 
Ogni opinion e à di jessi tignude 
sü di un studi fat cun metodi 
sientific, realizát di plui di un di 
lór, ripetibil, e publicát suntune 
riviste serie. «Se chel che o leiés 
nol é compagnát de citazion de 
ricercje, no stait a crodii». 
Insome, al dis David «Nol 

esist un complot mondiál par 
sparnicá il virus, sù mo sù! 
Purtrop a la int i plás crodi aes 
storiis, e je la nature umane. 
Une sflocje in internet si sta 
póc a inventále, dopo peró 

e je fature a stài daür par 
smascarále». 

Al à propit reson, David. Cirin 
di slizeri chest lavór stant 
atents a ce che o condividin sui 
social, cumò plui di simpri. I 


2020 - N. 5 MAI 





LA PATRIE DAL FRIÙL 


Pagj. 3 


AUTONOMIE ÎR, VUÉ E DOMAN 





E jere une volte 
la Regjon Special 


I presidents democristians no jerin autonomiscj, 


ma a rivarin instes a doprà la specialitàt. 
E cumò i sorestants ce pensino di fà? 


ALFREDO BERZANTI (FOTO SIRPAC) 





je nassude tarde, intal 1964; 
e veve mancul bécs di chés 
altris, e jere guviernade 
di democristians clientelàrs e 
temeròs di Stalin, ancje se za 
muart, ma la Regjon F-VJ e à fat il 
so biel lavór di tirà sù agriculture, 
industrie e artesanát frucadis 
dai doi events belics dal secul. Il 
“miracul economic” al jere rivàt 
ancje in Friùl e al jere daùr a 
sestási, cuant che il taramot dal 76 
al pareve che al fos rivát a scancelà 
dut. 
€ Nol é stát cussi, anzit il model 
Friùl de ricostruzion al à permetüt 
di amortizá lis crisis dai agns 
'80 e si è trasferît, cuntune cierte 
energjie, intai agns '90 dai distrets 


La Regjon e à fat 

un biel lavor 

cul "meracul economic" 
prin e po cula ricostruzion 


produtifs teritoriái e de prime 
globalizazion. La economie e à 
tignüt dùr fin sul tacá dal gnùf 
secul, ma aromai e scomencave a 
basási soredut su la rendite e sul 
marcját imobiliàr. Dal 2008 incà, il 
patatrac. 

® I nestris “30 gloriós" a son 

stàts gjestîts, di un pont di viste 
politic, di tré Presidents de Regjon 
che ancjemò no si clamavin 
governadórs e che ogni dì a vevin 
di vuardási des vuatis internis dal 
propri partit e des imboscadis 
preparadis dai socialiscj. 





O crót che clamà autonomiscj 
Berzanti, Comelli e Biasutti e 

sedi une peraule gruesse, ma a 
dopravin i struments de specialitàt 
pai lór fins politics che, almancul 
par ce che al tocje l'economic e 

il sociál, a coincidevin cun chei 
dal mitic popul furlan, "salt, onest 
e lavoradòr”. La identitàt e jere 
soredut folclór, magari ancje 
sentinele bande il mont "todesc 

e slâf” ma, se tra i agns 60e 

770 cualchi esaltàt al invente la 
furlanetát tant che fat politic e 
istituzionál, in fin dai fats ancje 
cheste e je une buine ocasion par 
prová a fà casse a Rome. 

€ Triest al fâs part de Regjon. 
Citát sacre ae Italie, e vaiee 
incasse industriis publichis e 
Fondo Trieste. Dopo, intal 78, il 
riviel cuintri dal Tratát di Osimo 
e il refudási di deventà un paradis 
fiscál e produtif. A coventin altris 
ideis e sovenzions, la Regjon e à 
di meti tant di so, e nas la Aree 

di Ricercje, il Sincroton e ché che 
e je vué la “citàt de sience”. Lis 
industriis a sparissin e il puart al 
pár inneási, frucát di Cjaudistrie, 
fin che DAgostino nol rive a 
tornálu a inventá puartantlu für 
des sgrifis dai laris di marmelade. 
Al nas e si costituzionalize il sium 
de citát metropolitane, magari 
ancje par rispuindi a cui che al 

à scuviert che il TLT nol é mai 
muart. 

€ O sin cussì ae vilie dal 
Coronavirus. Une Regjon 
formalmentri ancjemò speciàl 
che no à plui lis competencis 

de sò storie gloriose, e che no à 
plui in Friül un minim di classe 
politiche che e sepi interpretá lis 





ANTONIO COMELLI (FOTO SIRPAC) 





sós esigjencis. Si frucone cussi 

la stesse idee gjeografiche di 
Friül. Triest si insumie di deventà 
Singapôr, mandant intant a Rome 
puartevós e ministris. Cualchi 
barlum di gnüf autonomisim si fás 
strade in piculis vilis fortificadis 
di ca e dilà de aghe, ma su dutis 
al domine il gnùf verp sovran 
populist di cui che al vůl difindi 

i confins de "patrie" de invasion 
afghane e pakistane. 

Une sunade di trombe di Wuhan 
e di Lodi, e dut al cambie! 

O forsit no! 

€ I events disastrós di cualsisedi 
nature, cuant che a colpissin une 
realtàt a àn in se une potenzialitát 
creative pal procès di "rinassite" 
daspò dal drame. Dificil "ricostrui" 
ce che al é stát distrut ma si 

pues "rigjenerálu" daür di dôs 
diretoriis pussibilis. Par tornà a 
parti, si fás jeve sui elements di 
dinamiche sociál e economiche 
che a son presints, e si metin in at 
lis precauzions par protezisi de 
fuarce che e je stade la cause dal 
event. 

€ Il taramot dal 76 al à permetude 
une rigjenerazion grande dal Friùl 


Cumò nol baste un statùt 
di autonomie intun stát 
ae derive par salvánus 
dal burlac 


in gracie de esistence za in at di 
un percors di "disvilup'. Midiant 
di un concors istituzionál virtuós 
tra Comuns, Regjon e Stát si à tirát 
sù lis maniis e al è nassùt cussì il 
"model Friùl”. 

® L'event SARS-CoV-2, ancje se 
intes sós mutazions, nol é un 
event locál e al à di confrontási 
suntune situazion globál par 
scuvierzi lis viis dai percors di 
rigjenerazion. Ma chestis viis 

a son ertis. Lis dinamichis des 
economiis politichis prevalentis 
no slusichin di prospetivis intai 
pais disvilupáts, e rimedeà pal 
futür aes pandemiis nol é alc che 
si pues praticá cence une regjie 
autorevule che e sepi imponisi ai 
interés “nazionài” dai státs singui. 
® In chest cuadri, il Friùl al paie 
un presit plui alt, parcé che al 

é ancjemo sturnit de recession 
dal deceni passát, leade aes 
carateristichis dal so sisteme 
produtif ma soredut ae distruzion 
des capacitàts di spese dai sogjets 
publics teritoriài, che il Stàt ur fás 
paià il cost assurt di 10 miliarts 


di euros, tentant - in maniere 
falimentàr - di ridusi i siei debits. 
La dimension economiche dal 
Friül si é ridusude dal 1096, sedi 
tant che PIL reál sedi tant che redit 
disponibil pes fameis, e si riscje 
che cheste e sedi une cjame mortál 
intal ciri un altri ecuilibri tal dopo 
Coronavirus. Di fat, une situazion 
"pluripatologjiche" e à puartát 

il Friùl ae dibisugne di “terapie 
intensive". 

€ Lis capacitàts di reazion 

des istituzions no rivin a jessi 
proporzionadis al moment. O 

vin metüt dal nestri mandant a 
Triest e a Rome masse servitùt. 
Ma la stesse societàt civil no 

rive a ricognossisi intal propri 
capitàl teritoriál e semantic, intun 
moment che no dome lis réts 
economichis ma ancje lis risorsis 
ambientáls e naturáls - cussì 
come la stesse identitàt culturál 

- a vegnin glotudis dai algoritmis 
des machinis de competizion dai 
capitài finanziaris. 

€ Viodùt laniversari, isal daùr a 
rivà un gnüf 1420? 

Ise cualchi altre strade che 

une societát, sveantsi, e puedi 


cjapà? Ciert, a coventin visions 

strategjichis, bécs e istituzions, 
vecjis o gnovis, in stát di produsi 
sieltis oportunis. Tornà ae 
normalitàt dopo la pandemie e 

je dome une ilusion. Chest al è 

un moment straordenari là che 

e covente cjatade fùr no dome 

la braùre di jessi furlans ma, se a 
son, si à di meti in cjamp e di savé 
ricognossi lis inteligjencis che a 
vedin une cjalade oblicue a pet dal 
presint dominant. 

€ Nol baste un statùt di 
autonomie intun stàt ae derive 
par salvà une barcje intun 

màr in burlac: a coventin 
professionalitàts, intuizion e cjatà 
la rote juste. 

€ Forsit il hashtag "fasin di 
bessòi”/ "par fuarce”, rilancát de 
Patrie dal Friül al pues coventá a 
torná a meti in discussion propit 
lis tantis dipendencis che vué a 
pesin sul Friül, no par isolási e par 
contà dome su lis propriis fuarcis, 
ma par rivendicá un comant 
politic su dutis lis relazions che 

a incidin sul futùr dai nestris 
teritoris. I 


LINT AUTONOMISTE 


(segue de prime pagjine) 
Scuvierzin 
daurman 


la nestre vacine 


mi somee che i 'anticuarps" 
a vedin funzionát, che la 
rispueste complessive e sedi 
stade buine. E à confermàt 
la ecelence dal compart intal 
so insiemi e dai siei atórs 
principài: ospedài e centris 
di ricercje. 

:*** Duncje, cumò 
l'interogatif su la tignude 

si móf bande il doman plui 
prossim, dulà che il pericul 
"estinzion' nol è par nuie 
retoric. Pensait che fintremai 
la emigrazion, ché che intai 
secui e je stade la "valvule di 
sbroc' in moments di grande 
depression economiche, vué 
e podarès jessi impraticabile 
par vie de sieradure di chei 
altris paîs. 

**** Dispés o vin volùt 
identificási intal mont dai 
indians, o vin fat riferiment 
al tiermin nazion - intindùt 
tant che insiemi des tribüs 
che a formavin la lór 
organizazion statuál — e 

o vin doprát la espression 
'risierve indiane" par segnà 
la cundizion là che un stát 
centralist al voleve ridusi il 
Friül. 

X Cumò vuardiin che 

i aiüts umanitaris" che 

a saran concedáüts no si 
trasformin in ancjetantis 
cuviertis infetadis. Forsit 

o varessin di inventási la 
vacine di bessói. ll 


Chest an il colór de Patrie 
al sarà il ros de bandiere 
di vuere dal Friül, che il 
patriarcje di Aquilee le 
veve tai standarts cuant 
che al lave in batalie. No 
veve parsore le aquile, ma 
une mitre intal miec di doi 
pastorài blancs in cjamp 
ravost, che al è un ros vif. 
In cjamp gleseastic, i 
arcivescui di Gurize e 
Udin, eréts dal patriarcje di 
Aquilee, a àn dirit di 
puartà une galote colòr 


ravost, il “ros patriarchin”, 
che al è diviers di chel dai 


gardenài, purpure cuntun tic 
di narang, e di chel di ducj 
chei altris vescui che al è un 
ros paonag, plui scùr. E 

FEMINIS FURLANIS FUARTIS 
japà part a une E El mondial, rivant a svintulà di gnûf 
wwswwaas  — Elena Fabtant, la ultramaratonete 5:52: 

cori par plui di 42,195 fat lan passát a Barcelone. «Al é 


chilometris, chei de maratone 
classiche par capisi, ancje une 
zornade interie di file o plui, cualchi 
volte di rive sù e di rive jù, frontant 
la fature, la strache dal cuarp e 

dal cjáf. Une gare estreme che la 
udinese Elena Fabiani e cognós 
benon, fuarte di un titul talian 
assolùt e tantis altris afermazions 
che a vegnin di une passion, 
erandonone, nassude par cás, che le 
à puartade ancje a visti la maie de 
nazionál taliane di ultramaratone 
di 24 oris. 

€ Elena, tesserade par Woman 
Triathlon - scuadre di Verone 

fate dute di feminis —, e fas la 
farmaciste: 43 agns, mame di une 
frute, e cor dome dal 2013, ma 
daurman e à fat viodi un talent 
naturál che le à puartade a vinci 

o a vé biei plaçaments in cetantis 
garis. «Cuant che siet agns indaür, 
sot Pasche, o ai savùt che la pissine 
li che o levi ogni di e sarès stade 
sierade par tré dis, o ai tacát a cori. 
O ai vùt grancj infortunis - e conte 
la ultramaratonete furlane -, ma 
mi soi apassionade di subit. La 

mé prime gare le ai fate pócs més 
daspò, in Jugn, cun amîs. E jere une 
mieze maratone: 21 chilometris in 
Ongjarie. Po e je stade la maratone 
di Vignesie: o soi rivade decime 
tierce tra lis feminis, cuntun bon 
timp. Planc a planc mi soi svicinade 
ae ultramaratone, la gare juste par 
me, che o soi competitive e o ai 
gust di cori. Cuant che tu slungjis 
la distance, la tension e cale. Tu 

te cjapis plui comude, tant che tu 
fasessis un viac». 

® E ta chest viac - «cun te stes 

e cuintri di te stes» —, il cjáf al è 
pardabon determinant. "Se tu 
vuelis là svelt, cor di bessól. Par 

là lontan, fasilu cun cualchidun', 

e dis une detule africane. La 
esperience di Elena e je une 
conferme di chest. «Par preparási 
cul cjáf a une gare, cualchidun 

al fàs yoga o meditazion... jo no 


IL PROFIL 


portive di simpri (nadà, schi 

alpinisim, bici di corse), Elena 
Fabiani - udinese di 43 agns, di 
profession farmaciste - e scuvierc 
lacorsetal 2013 ezatal Otubar dal 
2014 e fás il so esordi in maratone 
a Vignesie concuistant il decim 
tierc puest cun 3 oris e 10 minùts, 
che al restarà il so personál su la 
distance. In pócs més a vegnin 
Florence e altris garis, ma za tal 
2015 e tache cu lis ultramarato- 
nis. La prime e je ché di Asolo, là 
che e rive seconde su la 50 chilo- 
metris. Tal 2016 e je finisher ae 9 
Colli Running (202 chilometris) 
e ae 100 chilometris di Asolo. E 
rive seconde ae 100 chilometris 
des Alps e tes 100 miis di Berlin 
(«La gare che o ricuardi cun plui 
plasé - e conte Elena -: pe bielece 
dal percors, pe organizazion ece- 


che e sfide i limits corint par 24 oris 


Campionesse taliane tal 2018, cun cjáf, 
passion e determinazion 

ULTIN ZÎR DI PISTE CU LA BANDIERE DAL FRIÛL TE 24 ORIS DI BARCELONE 





dopri tecnichis particolârs, però 
tai moments dificii - e a ‘nd è 
intune ultramaratone -, in plui 
che ai conseis e al sostegn dal gno 
alenadór e di mé fie tes garis plui 
curtis, mi jude cori e fevelá cun 
altris atletis, che ti dan la fuarce di 
là indevant se no tu je fasis plui. Ur 
sucedarà ancje a lór di vé crisis e 
alore o sarai jo a judális, a judáju. 
Intune gare di corse tant lungje, su 
circuit, no si è mai bessói e a nassin 
amiciziis cetant bielis». 

® La corse, di fat, e je ancje 
amicizie. Cussi, «cui amis, invezit 
di lá a cjoli un café o un aperitif, 
dispés o voi a cori. La joibe di 

lente, pal gno stát di forme e pal acet 
entusiast dai abitants, mighe tant 
che in Italie li che la int si inrabie se 
e cjate lis stradis sieradis par vie di 
une corse»). E vinc la 6 oris di Buri 
e di Passons. 

€ 'Tal 2017 e cjape part a 12 ultra- 
maratonis, realizant i siei personài 
te 6 oris di Teodorico (68,272 chilo- 


matine, prime de emergjence 
sanitarie causade dal coronavirus, 
si cjatavisi aes 5.20 intun biel trop 
a Glemone, li de stazion, par là a 
cori in mont, su la siele di Sante 
Agnés. Aes 7 o vevin finit. E po vie 
a vore». La organizazion par un 
ultramaratonete e je fondamentàl 
par rivà a concilià la pratiche di 
chest sport cun lavór e famee. 
Elena e cor ogni di - la matine a 
buinore prime di là in farmacie - 


une ore e un cuart, une ore e mieze, 


cun cualsisei timp: ploie, soreli, 
aiar o néf. E par frontà une gare 
impegnative, «o fàs alenaments 
di 20/30 chilometris e cualchi 


metris), su la 12 oris a S. Giovanni 
Lupatoto (120,849 chilometris) 
e su la 24 oris a Reggio Emilia 
(205,270 chilometris). 

€ Tal 2018 in 9 oris e 22' e fas la 
100 chilometris a Seregno e e con- 
cuiste il titul talian di categorie. E 
partecipe ai campionáts europe- 
ans assolüts di 24 oris cu la maie 
de nazionál taliane in Romanie. E, 
dopo altris afermazions, i ven asse- 
enát il titul talian assolùt su la 24 
oris a Cesano Boscone. 

Tal 2019 e vinc la Ultra Milano 
Sanremo (285 chilometris fats in 
mancul di 45 oris!) e la 12 oris di 
Buri. In Dicembar, e siere l'an cun- 
tun tierc puest ae 24 oris su piste a 
Barcelone. 

€ I plàs partecipà a miezis mara- 
tonis e maratonis tant che pacer, 
ven a stài chei atletis che in gare a 
an il compit di judà i partecipants 
a rivà al travuart a un timp crono- 
metric finàl prestabilit. li 

gare, ma no lungjis tant che ché 
obietif. Prime dal Covid-19, o fasevi 
une gare al més, aprofitant cussi 

di viazá. Tai ultins agns lis més 
vacancis a son stadis peadis propit 
ae corse». 

€ Cui che al cor, massime su lis 
distancis de ultramaratone, lu fàs 
par passion, pe gjonde di scuvierzi 
gnùfs orizonts, no dal sigür par 
deventà siór. «La nazionál e 
interven su lis garis uficiáls, che 

a son une o dós ad an. Pal rest, o 
rientri un póc su lis spesis in gracie 
di doi sponsors che mi furnissin 
ancje i articui che mi coventin». 
Fevelant di obietifs, il prossim al é 
la nazionál di 24 oris. E duncje - 
misuris anti Covid-19 permetint -, 
la pussibilitàt pe atlete furlane di 
fà un altri european (dopo chel dal 
2018 a Timisoara, in Romanie) o 


stàt une vore biel - e ricuarde la 
ultramaratonete -, in tancj mi àn 
domandát il so significát». E tant 
che gare, il sium di Elena al è chel 
di fà la Ultrabalaton, il zir dal plui 
erant lát european, il Balaton juste 
apont. Di passe 200 chilometris. 
Mancul innomenade e publicizade 
di altris garis, ma une vore 
sugjestive. 

® Il timp al è. «La ultramaratone 

e je une corse avonde lente, che ti 
consume, ma che tu puedis fà ancje 
a passe 50 agns. E la maturitàt, ta 
cheste dissipline sportive, ti jude. 
Te nazionál taliane feminîl, la etàt 
medie des atletis e je di 43/45 agns, 
tal forest si sbasse, ma no di tant. 

I vùl cjàf e determinazion, che par 
solit a vegnin cul là indevant dai 
agns». E jessi femine al jude. «Su lis 
distancis curtis, i mascjos nus dan 
il fum, parcé che a àn une potence 
muscolár superiór ae nestre, ma 
plui si slungjin lis distancis, plui il 
gap om-femine si ridùs, parcè che il 
cjàf al conte di plui e, a nivel di cjàf, 


lis feminis a son plui fuartis, a rivin 
a tignî plui dûr». Il 

La batale di Bant 
di Morsan 





Ai 9 Mai dal 1418. Une date di memoreà. 
Sot di une ploie di frecis il leon si rint ae acuile 





66 starie dal Agnul” di 
Vencon, Vierte dal 1422. 

Coràt di Gonzaghe al 

salte sù de bancje. Al è jentràt nuie 
mancul che Nicolùs di Prate, chel 
che fin a doi agns indaùr, cuant 
che Vignesie e veve concuistade la 
Patrie, al jere il gjeneràl dal esercit 
furlan dal patriarcje. “Bundì, sàr 


I venezians a colarin 
inte vuate dai furlans 
e a finirin in zenoglon 


Nicolùs - lu salude il zovin Corát - 
ce sorprese" Chel, pront, al met un 
dét denant dai lavris par fálu stà 
cidin e si sente denant di lui. “O soi in 
segret — al dis a planc - se mi bechin 
i venezians... mi scuartin in place. E 
il Gonzaghe: "Di me o podés fidási. 
Mi vevis fat presonir ma mi vés tratàt 
ben, di nobil a nobil. La mé famee e 
à paiát il riscat, Vô mi vês liberàt e si 
sin dade la man, di om a om. Ostir, 
doi tais di chel refosc. Gno pari mi 
à mandát a Glemone par cjoli une 
cjame di fier de Gjermanie .E Vó? Us 
crodevi in Ongjarie. 


€ “O soi sì in Ongjarie cul patriarcje 


Luduì e culimperadòr par meti sù un 
esercit e par gjavà la Patrie des grifis 
dai venezians. Ma nol sarà facil! — al 
conferme Nicolùs - e tu, ti visistu di 
cuant che ti ai cjapàt?” "Se mi visi? 
Mai e mai altri mi dismentearai 
di chel lunis, ai 9 di Mai dal 1418. 
Gno pari al veve ché di metisi cui 
venezians, che par lui a jerin lavigni, 
e mi veve ordenát di là a combati 
cun lór. Jo, imberdeát cu lis armis, 
no volevi. Mi à convint disint che 
e sarés stade une robe semplice. 
Denant dal esercit fuart di Vignesie, 
i ‘villici forlani' si saressin metùts in 
zenoglon. 

€ “E invezit a son coláts te vuate dai 
furlans! - al interomp Nicolùs - il 
patriarcje al veve vude une spiade 
che il gjeneràl venezian Arcelli 
us veve ordenàt di là daurman a 
Flumignan, là che al jere lui. Cussì 
si sin metüts in vuaite par spietàus. 
® E Coràt: “O jerin in sîscent tal 
cjamp plantàt tra lis vilis di Bant 
e di Morsan. Al ploveve che Diu 
le mandave di tré dis ma o vin 
scugnùt ubidî e partî par passà il 
vât dal Tiliment. La cjaradorie e 
jere pantanose, e a drete a jerin 

La ultime vitorie 
dai difensórs de nestre tiere 


ol é stát propit facil pai 
N venezians concuistà la 
Patrie dal Friùl. La ultime bataie 
impuartante vincude dal esercit 
dal patriarcje e je chè combatude 
dongje Bant di Morsan ai 9 di 
Mai dal 1418, e contade in struc 
in cheste pagjine. I protagoniscj 
di chel sucès furlan straordenari 
a son stats i cjastelans di Prate, 
Purcie, Voleson e Prodolon, 


propit chei che cumò cualchi 
nemì dal Friùl nol clame plui 
furlans ma “pordenonés”. Il 
risultàt grandonon de bataie al 
veve fat scjas a Vignesie e al veve 
confuartát il Patriarcje Ludui di 
Teck. I furlans a jerin convints 

di vé vincùt parce che Diu al jere 
cun lór. Ancjemó vué e je vive la 
liende che il bosc de bataie, dongje 
dal Tiliment, al é bandit e sacri 


cjamp aráts e imbombits di aghe. 
Si scugnive fà une file lungje su la 
strade. Jo o jeri denant cul gjenerál 
e cul puartebandiere. A disevin 
che nissun furlan al varés vude la 
olse di atacà un repart di cjavalarie 
pesante. Nancje dit, l'alfir si sdrume 
jù cuntune frece impirade tal cuel. 
Une ploie di frecis nus rive intor a 
ondadis dal bosc di là dal cjamp 
arát. I cavalirs a àn la armadure, ma 
i cjavai colpits a son insuríts, a ripin, 
si infondin tal pantan. A ogni onde 
di frecis, un grum di venezians a son 
colpits e a tombolin tal pacjuc. La 
confusion e je grande e ducj a corin 
par cirî protezion, ma dulà?" 

® "Il prin furlan a parti al atac — al va 
dilunc Nicolüs - al é il zovin Uldari 
di Voleson cun cinc fanatics come 
lui. A montin a cjaval e si butin su 
la code de formazion: i cjars cu lis 
provisions che a son plui lents. A 


Ce lezion par Vignesie! 
360 muarts cuintri dome 
4 vitimis di chei che a 
difindevin la Patrie 


massacrin i condutórs dai cjars e 
dopo si butin su la retrovuardie. 
So pari, il cont Ulvin di Voleson, al 
sacrabolte. Uldari nol veve di movisi 
prime dal segnál e cumó i tocje là in 
so jutori. Ulvin al à la cernite: 100 
contadins armáts dome di forcjis e 
di manariis, ma al scuen lá. Al berle 
‘Muart ai invasòrs!” e al va al atac de 
retrovuardie veneziane. 

® "Ce sbigule! - al continue il 
Gonzaghe - Subite il comandant 
venezian al ordene ai cavalîrs di 
metisi in formazion par cjarià la 
puare fantarie furlane. Ma sot de 
ploie di frecis e cui cjavai ombrits 
che sbrissin tal slichignot, nol è 


par rispiet di ducj chei muarts. 
Daspò di un an, par svindicási, 

i venezians a àn sdrumát il 
cjistiel di Prate, il plui fuart dal 
Friùl, e i comuns dongje a àn vùt 
di sgjavà e puartà vie ancje lis 
pieris. I cjastelans si son dividüts 
e lis comunitàts dal Friùl a àn 
tacàt a metisi une cuintri di ché 
altre, cussì che tal 1420 la Patrie 
e je stade cjapade di Vignesie. 

O cjati just marcà ché ultime 
vitorie di chei che a àn difindude 
cun ardiment la nestre tiere dal 
invasór. Daspò, i furlans a son státs 
sometàùts ma, in spiete dal riscat 
de sotanance, no àn di pierdi la 
memorie de lòr storie e la braùre 
de lôr identitàt. l 

facil metisi in formazion. “Intant - 
al va dilunc Nicolùs - il cont Jacum 
di Voleson, fradi di Ulvin, al ven für 
dal bosc di ché altre bande cui siei 
trente balestrirs sielts e infalibii. 
Ducjasintin la sò vosate potente ‘Pal 
Patriarcje e pe Patrie'. I balestrirs a 
vegnin indenant tal viert e a rivin sot 
tir. I veretons des balestris a sflocjin 
inesorabii. A ché distance a foropin 
ancje lis coracis e a ogni colp un 
venezian al cole. Aromai a ‘nd è une 
vore par tiere, e i dusinte arcirs di 
Francesc di Prodolon, simpri traint 
frecis, a vegnin für dal bosc e si butin 
ancje lòr te bataie. No àn coracis, ma 
snait e braùre di difindi la Patrie’ 

€ “Al è stat in chel che i venezians 
a àn voltàts i cjavai par cjarià par 
prime i balestrirs che ju copavin 
un par un - al zonte Coràt - e cun 
tresinte cavalirs cuintri trente, ju 
varessin stermináts. Ma a pene che 
i cjavai venezians a jentrin tal arát 
plomp, a tachin a infondási, a son 
frenáts e la formazion si srarìs. 

€ A Nicolùs di Prate i somee di rivivi 
chel moment epic: "Impantanáts e 
cence corse, a son une prede facile 
pai balestrirs e par Francesc di 
Prodolon che, denant dai siei oms, 
al mene la spade tant che un diaul. 
La fantarie furlane dai Volesons 
si discjadene sui venezians colàts 
di cjaval. E jù, cu la forcje e cu la 
manarie. “Il Gonzaghe al interomp: 
“Robis di fàse tai bregons. O stevi 
dongje dal comandant venezian che 
al mudave i ordins un daùr di chel 
altri. Viodùt il macalizi dai siei tal 
cjamp arát, al ordene a chel centenàr 

Difint la tô lenghe 


ancjemò valit di ritiràsi e di scjampá a 
man campe tal prát di rive sù. Al crót 
di véle mocade e di vé salvade la piel. 
Ancje jo o crodevi di fàje fin che no 
ai viodùt, insom de cleve, saltà für il 
vuestri standart turchin cu la acuile 
de Patrie e chel di Fidri di Purcie^ 

€ “Di là sù mi soi gjoldude la bataie 
- al va dilunc Nicolüs - e cumò, cun 
Fidri e cui nestris 300 cjavai, il miór 
de cjavalarie patriarchine, o jeri 
pront par sierá la partide. O partin 
berlant "Pe Patrie e pal Patriarcje!” 
cu lis lancis in rieste cuintri dai 
venezians paralizáts. Chei che no 
vegnin impiráts, ju finis la fantarie 
furlane cence pietát, sticade di chel 
diaul dal Prodolon, ferit za tré voltis. 
Aromai ogni venezian alà intor cinc o 
sis furlans. Un macalizi, un låt di sanc. 
Ce vitorie! Ce lezion par Vignesie: 
tresinte e sessante venezians copáts, 
e dome cuatri furlans. Magari cussi 
no, ancje il zovin Uldari di Voleson, 
copát par erór di une frece furlane tal 
davoi de lote’ 

€ E Corát “Us ringracii ancjemò di 
vémi sparagnade la vite, sàr Nicolùs. 
“Frutat, ti vevi vualmát dai colórs che 
tujerisun Gonzaghe. Miórtiráun bon 
riscat che fà für un cacit. Sástu po, che 
rivivi ché bataie mi à scjaldàt il cùr e 
no ai nancje cercát il tai di refosc che 
tu âs ordenát?" “Ae nestre amistàt — al 
alce la tace Corát e, sot vós, al zonte 
— e ai furlans che a amin la lôr Patrie’ 
E Nicolüs: "Dopo di ché vitorie si sin 
dividüts e Vignesie nus à glotüts. Si, o 
alci la tace ai furlans, che a àn di capi 
che dome se a restaran units a varan 
ancjemò une Patrie!” E 

VOIE DI IDENTITÀT 





La cuarantene 
no ferme Il svol de acuile 


Tantis lis iniziativis te rét 


par celebrá la Fieste de Patrie 





TE ANIME E TE PIERE”, DOMO DI VENCON, REGJIE DI MASSIMO GARLATTI COSTA 





a tele turchine e sflochete 

adalt, lassant barlumà 

di tant in tant la sacume 
indorade di un rapaç. Une acuile 
maestose, ben diferente di ché 
stafaride su lis insegnis dai 
palacs de Regjon, saltade für 
dal scus dome tal 1963 (ma un 
so von al jere za presint tal III 


secul intune sculture di Aquilee, 
indulà che si pant la idee di une 
citát sotane di Rome), ma che e 

à savüt vuadagnási la visibilitàt 
tai cerimoniái uficiài. Lis sôs 
sgrifis, dut cás, no àn rivát adore a 
intacá la popolaritát de acuile di 
Bertrant, cognossude in di di vué 
tant che simbul dal Friùl. Dal rest, 


ACUILIS PARDUT 





Partecipazion sintude 
pe iniziative social 
“#farlabandiere!” 


AC se sieráts in cjase, chest 
an o vin vude la pussibilitát 
di viazà in maniere virtuál ator 
pal Friùl e pal mont, doprant il 
schermi dal computer tant che 
un barcon par gjoldisi il spetacul 
di cii, placis e teracis pituráts di 
zàl e di blu (cun cualchi ponte di 
ros, par chei che a àn doprade 

la bandiere “di vuere”, come 

che le àn clamade), in gracie de 
iniziative "Colorìn il Friùl di zàl 

e di blu #stinacjase ma metìn 
#fàrlabandiere!”, metude in pits 
de Agjenzie Regjonál pe Lenghe 
Furlane e dal Messaggero Veneto, 
in colaborazion cul Comun di 
Udin, cul Istitàt Ladin Furlan 
“Pre Checo Placerean”, cul grup 
Facebook “Achì, si scrîf e si rit 


NOME par furlan (e par cjargnel)!” 
e, nancje dilu, cul nestri sfuei. 

® La propueste di meti für la 
bandiere e di mandá une fotografie 
ae direzion di pueste eletroniche 
dal Sportel linguistic regjonál e je 
stade cjapade sù cun entusiasim 

e cun cetante braüre di bande des 
acuilis di ducj i cjantons dal Friül 
e no dome, viodüt che al apel a àn 
rispuindüt ancje tancj furlans ator 
pe Italie e tal forest, tant che chei 
sparnicáts in Argjentine, France, 
Gjermanie, Brasil, Canadà o tai 
Státs Units. A son rivadis dibot 
500 imagjins (493, pe precision), 
la plui part compagnadis di 
messacs di svant, di sperance o di 
salùt, che a son stadis publicadis 
su lis pagjinis dal Messaggero 


al sarés impussibil sconfondilis. 
Pronte a dominá il teritori li che si 
è poiade, ché a marche “effevuggì”, 
lis alis daür a sierási, aromai 
lontane dai pericui, biel che ché 
furlane e je inmò in svol, sgrifis 
prontis al atac, lenghe rosse fùr 


dal bec (ziràt a campe), come un 


che nol à péi su pe lenghe, e pet in 


Veneto e sul sît de ARLeF 
(https://arlef.it/lis-bandieris-de- 
fieste-de-patrie-2020). A ducj i 
partecipants ur è stàt mandat vie 
pueste eletroniche un atestàt di 
partecipazion ae iniziative, une 
vore preseát di bande de int. 

Plui di cualchidun, no vint la 
bandiere a puartade di man e 

no rivant a cumbináàndi une par 


biele mostre, a rivendicá forsit il 
fat che la sò tiere e la sò identitát a 
son stadis strassomeadis tai secui 
e ben cussiente che par buine part 
de sò int ator pal forest la "cjase" e 
je plantade tal cùr. 

€ Al sarès stat biel jessi für in 
compagnie, a viodilis in scjap, 

a svintulà di gjonde pai 3 di 

Avril, soredut chest an che la 
intellighenzia regjonàl e ponte 

a fànus la fieste pe colade dal 
Patriarcját. Magari cussi no, il 
nemi invisibil al à rimandadis 
dutis lis iniziativis in program pe 
Fieste de Patrie dal Friül, ma la 
acuile e je rivade istés intai cii dal 
Friül, passant pal grant már di 
internet. No cate la impussibilitàt 
di jessî di cjase, di fat, i furlans 

no i àn metude la crós parsore e 
une vore di associazions si son 
inzegnadis par ricuardà l'inovál 
storic, midiant de rét e dai social. 
€ Il nestri sfuei, tant par tacà 

a svuedà la cite, al à metùt a 
disposizion il numar di Avril 

in formát digjitàl e al à poiade 

la iniziative "Colorin il Friül 

di zâl e di blu #stinacjase ma 
metin #fùrlabandiere!!” (detais 

tal articul in bande). Propit la 
ARLeF, insiemi cul Istitàùt Ladin 
Furlan “Pre Checo Placerean”, 

e à mandát für sui social il gnûf 
video dal imni uficiál dal Friül, 
“Incuintri al doman” (peraulis di 
Renato Stroili Gurisatti e musiche 
di Valter Sivilotti), vincidòr dal 
concors burit für tal 2018 di ILF, 
ARLeF e Messaggero Veneto. Il 
toc musicál, tornát a rangjà di 
Geremy Serravalle e interpretàt di 
cuatri zovinis furlanis (Consuelo 
Avoledo, Michela Franceschina, 
Jessica Interdonato e Giulia 
Polidori di ArteVoce Ensemble) 

al é insiorát des ripresis aeriis di 
diviersis localitáts dal Friül (regjie 
dal video, realizàt di Quasar 





timp, si è inzegnát cun maiutis o, 
magari cussì no, cun mascarutis, 
cun rosutis zalis e blu, zuguts o 
dissens pituráts cui colórs dal Friùl 
o fintremai cun supuarts digjitài 

o cun creazions sul savalon. AI 

è stàt ancje cui che al à ideát il 
motif "Friül" pe imagjin di profil 
di Facebook cu la bandiere furlane 
sul fonts. 

€ Al va dit che tancj di lôr a àn 
vüt miór publicá la fotografie sui 
social, ma in maniere privade, 
doprant dome i hashtag di 


Corporate, di Giorgio Milocco) e 
al à subite concuistát il popul dal 
web: in mancul di dós setemanis, 
al é rivát a plui di 112.000 
visualizazions, cun cuasi 1.600 
condivisions e passe 1.400 "mi 
plás" dome su la pagjine facebook 
de ARLeF. Cun di plui, diviers 
utents a àn pensát di interpretà 

a mát lôr il test dal imni, che al 

è finit fintremai tai videos des 
mestris des scuelutis (tant che a 
Cjarlins). 

® La Societát Filologjiche 
Furlane e à creát un percors di 
consultazion dai articui dedicáts 
ai 3 di Avril e al Parlament de 
Patrie dal Friül, in plui di screá un 
sit dedicát aes rivistis furlanis. Pai 
plui picui, invezit, Docuscuele al 
à metüt adun materiài di scoltà, 
completá e piturá. 

€ Un altri video cetant sintáüt, 

“Te anime e te piere”, al è stát 
realizát di Glesie Furlane intal 
domo di Vencon, cu la regjie 

di Massimo Garlatti Costa. A 
parà vie il marum di chescj dis, 
invezit, i àn pensát chei di Felici 
ma Furlans!, cjamant in rét lis 
pontadis de seconde stagjon de lór 
serie tv, biel che chei di Mataran 
a àn realizát un pontepet satiric 

e a àn ideat il special "La Patrie 
dal Virùs” (riferiment esplicit 

al nestri gjornàl). Ancje comics 
tant che Catine e Claudio Moret 
a an publicát videos di pueste 

sui lór profii social. Tancj altris 

a àn cjamát cjancons, filmáts e 
fotografiis dai agns passáts, creant 
grups e pagjinis tematichis, cun 
tescj che a son stàts mandats vie 
par whastapp. 

® Chest an, in sumis, ancje cence 
nissune celebrazion in pompe, 

o vin dimostràt di vé une acuile 
simpri pronte a petà il svol, no 
dome intal nestri blec di cîl ma 
soredut dentri di nó. E 





riferiment #fùrlabandiere e 
#flestedepatrie2020. 
® La iniziative, dut câs, e je stade 


pardabon un sucés, e no dome 
par vie dai numars, ma soredut 
parcè che nus à mostrát che, intun 
moment cussi delicát, il nestri 
spirt di comunitát al é ben salt: 
ancje se lontans, par une volte no 
sin restàts di bessói. Il 

DIRITS E COMUNICAZION 





Par cuant la television 





par furlan? 


Pai 32 di Mai? 


Plui di vincj agns ela Rai e ignore ancjemò 
lis trasmissions in marilenghe 


ol è piés sort di chel 

che nol vůl intindi. Nus 

pàr l'unic titul pussibil 
par chest cine grotesc che nus 
ven sgnacàt su lis réts Rai ogni 
volte che si fevele di trasmissions 
in lenghe furlane. Une pelicule 
che no si rive ben a capî di ce 
gjenar che e sedi, stant che par 
un viers e mostre il paradòs 
di une lec che di passe vincj 
agns e spiete di jessi metude in 
vore (paranormál o di ridi?) e 
par chel altri e testemonee la 
pierdite di un dirit di bande di 
une comunitát (documentari o 
investigatif ?). Cussì, stant che il 
guvier nol sint di nissune des dós 
orelis, i utents furlans no puedin 
ni scoltá ni viodi programs inte 
lenghe che a doprin ducj i dis. A 
chei che a crodin che al sedi miór 
ancje tasé, cu la sperance di un 
“picul’ intardament de rivade 
de programazion par furlan, 
ur sugjerin di no stà masse a 
spietà Godot e di dàur invezit 
une voglade ai dáts di chés altris 
lenghis minorizadis presintis 
in Regjon e tal Setentrion 
di Italie. Lan passat, di fat, 
biel che pal furlan a rivavin i 
solits frucons - 200.000 euros 
par 90 oris di programazion 
radiofoniche -, pal sloven a 


vignivin stanziáts 11.600.000 
euros par nuie di mancul che 
4.517 oris di programs radio 

e 208 oris di television. Ancje 

il todesc al à vude la só biele 
slepe, cun 17.347.000 euros par 
5.300 oris di radio e 760 oris di 
television in lenghe. E se chestis 
dós lenghis a podaressin vé il 
lór parce, vint un Stát daür a 
parális, di ché altre bande il 


I numars dal scandul 

a fevelin clar: la nestre 
minorance e je umiliade 
des sieltis dal guvier 


ladin al mostre di vé vùt cui che 
al à batüt mans e pits, stant che 
cun 2.653.000 euros e je stade 
garantide une programazion 
cun 352 oris radiofonichis e 

100 oris televisivis. Se dopo si 
van a scandaiá i numars di chei 
che a fevelin la lenghe ( furlan 
denant di ducj, cun 600.000 
personis; i vegnin daür 300.000 
pal todesc, 50.000 pal sloven e 
30.000 pal ladin) si capissarà che 
cualchidun al à vendude la piel 
dal ors prime di copálu, dome 
che si viót che la bestie - che o 


LA STORIE 





Zorc Jus, l'inventór 
de nestre bandiere di vue 


M ai come chest an, sieráts in 
cjase, i furlans si son peáts ae 
lórbandiere:laacuilediaurin cjamp 
turchin che e à jemplàt i barcons e 
ven di lontan, di ché dal patriarcje 
Bertrant, ma e à un dissen grafic de- 
finit nancje 50 agns indaùr. Il pari 
di cheste ridefinizion, tal 1974, al é 
stát un autonomist “Doc”, Zorc Jus 
di Tarcint. Al è stát lui che, tal miec 
des bataiis dal Moviment Friùl, sot 
de regjie di Marc De Agostini, si é 
cjapàt sù il caric di reinventà in clàf 
plui moderne e inclusive il simbul 
di une identitát furlane che e vole- 


ve torná a pandisi cun fuarce. E so- 
redut, cumó che la cuarantene e à 
sburtàt ancjemò di plui a scuvierzi 
la bielece de nestre acuile, al é just 
ricognossi chest merit ae azion vi- 
sionarie di om tant gjenerós e ina- 
morát de só Patrie, che - in timps di 
dirits di autór — vué al podarès pre- 
tindi cuissà ce. E invezit, al é un vér 
idealist e al à gust di viodi il sucés di 
cheste sò "invenzion', cence riven- 
dicâ nuie. “No mi soi mai svantât, lu 
ai fat dome par amôr di Patrie. Tancj 
mi disin che se o ves vüt un euro par 
ogni bandiere che e svintule in Friùl 


saressin nó furlans - fin cumó no 
a savüt fâ avonde scjas. 

Par dile juste, al è di un toc che 
si va indenant a tontonà, al 
basti ricuardà la letare firmade 
l'an passàt di passe 70 Sindics 
de Assemblee de Comunitàt 
Linguistiche Furlane, che a àn 
fintremai menacade une azion 
legal; no cate dut, o sin inmò 
culì a contàse. Cun di plui, ae 
fin di Avrîl e scjàt la Convenzion 
jenfri Guvier talian e Rai su 

la programazion regjonál (za 
sprolungjade un pàr di voltis). 
AI è par chel che il president 

de ARLeF, Eros Cisilino, al à 

fat un apel al aministradór 
delegát RAL Fabrizio Salini, 

e al Guvier, in particolàr al 
Ministri competent Stefano 
Patuanelli (nestri coregjonál), 
par domandà garanziis sul cont 
de tutele de lenghe furlane. 
Cisilino al à sclarit che pal 
furlan no son previodudis 
trasmissions di gjenar informatif, 
fondamentáls pe promozion di 


Stanziaments puars, 
pocjis oris in onde e nissun 
notiziari: l'alarm de ARLeF 

UNE FOTO DI ZORC JUS, AGNS SETANTE 





e ator pal mont o sarés milionari... 
Ma la sodisfazion di vé tornát a dà 
ai furlans un simbul par ricognossi- 
si e vàl di plui di dut laur dal mont. 
Cuant che o viót che i fogolàrs e ducj 
i nestris confradis intal forest a àn 
adotàt chest vessil, mi si incolme il 
cùr di gjonde”. 





Rai in lenghe minoritarie tal 2019 


FURLAN SLOVEN 


LADIN TODESC 


INT CHE LU FEVELE 


600.000 

FINANZIAMENT PES TRASMISSIONS in euro 

2.563.000 17.347.000 


ORIS DI TRASMISSION Min radio Win television 


Furlan 


Sloven 


Ladin 


Todesc 


NOTIZIARIS @par radio @ par television 


Dâts: ARLeF 


une lenghe minoritarie. Cun di 
plui, chei 200.000 euros pal furlan 
a son i vanzums di 11.800.000 
euros assegnáts ae sede RAI 
regjonál, che e spint cuasi dut 
pes trasmissions par sloven e par 
talian. 

La ARLeF, duncje, e à dade la 

sô poie ae azion che a son daür 

a puartà indevant il President 
dal Consei regjonál Piero Mauro 
Zanin e l'Assessór aes minorancis 


€ Ma cemát ise nassude la idee di 
cheste gnove version de bandiere? 
^O jeri tornát de Svuizare, là che 
o jeri lát a vore tant che emigrant. 
Cul Moviment Friül e cu la Clape 
Culturál Hermes di Colorét o reso- 
navin su cemáüt sticà intai furlans il 
sens de lôr identitát, e un aspiet une 
vore impuartant al jere chel di cjapá 
il lôr imagjinari, scomencant dai 
simbui. La bandiere de Filologjiche 
che e riproponla cussi clamade acu- 
ile di Bertrant, e jere pòc adate a 
chest intindiment. Chê de Provincie 
di Udin, po, e veve cjàf di copasse 
e cuel di zirafe: ma o soi partît di li 
par fà un dissen che al fos plui tratîf 
e inmagant. In sumis, plui popolàr”. 
® E il risultát lu vin sot dai voi, sui 
barcons des cjasis e sui profîi social 
di ducj. “Mi soi visàt daurman che 
me vevin robade. Dopo pócs més, o 
ai viodùt a vendi spilutis e maiutis 
a Lignan cul gno dissen. Mi vevin 
conseát di fà cause, ma pierdi timp 
e bécs cui avocats no jere robe par 


La Patrie dal Friùl 





linguistichis Pierpaolo Roberti, di 
mát di rivà a un confront imediát 
e garanti al furlan une presince 
almancul compagne di ché de 
lenghe ladine. 

E se o pensais che in chest 
moment cheste azion no sedi une 
prioritàt, visaitsi ben che pal Stàt 
talian no lu è stade par passe vincj 
agns e che “O fasarai al è fradi di 
no fà mai”. Cumò viodin di viodi 
(la television, par furlan). E 


me”. Ancje parcè che la finalitàt de 
sò creazion no jere sigùr ché di fasi 
siór: “e jere ché di tornà a fà sù une 
identitàt, no ché di tirà palanche”. 
® De Agostini stes al memoree 
cemùt che “la prime ocasion di do- 
práchestebandierein maniere mas- 
sive e fo la prime Fieste de Patrie, 
ideade di pre Checo Placerean. In 
chest event che il Moviment Friùl al 
organizà ai 3 di Avril dal 1977, par 
marcá un gnùf inizi par un popul 
che al tornave a nassi des maseriis 
dal taramot. A ché fieste autocon- 
vocade, a jerin státs invidáts ducj i 
sorestants ma no si é fat viodi propit 
nissun”. 

® Il timp, dut câs, al è stát galan- 
tom. Tal cjâf e tal cûr dai furlans, in 
chescj agns la Fieste e la bandiere a 
àn vuadagnât un puest di gale, e un 
afiet che nancje la cuarantene e je 
rivade a smamî. Propit par chest, al 
covente che la nestre int e ringracii 
e che no dismentei cui che ur es à 
regaladis. i 

La Ue e prove a salva 

la muse: ancje tai conflits, 
la strade europeane 

e je la uniche par saltà fur 
de crisi dal Covid-19 


Confermáts jutoris straordenaris 
e la ridefinizion dal MES. 
Va ben la solidarietàt, 
ma a coventin risorsis 


a difusion dal Covid-19 in 

Europe e la dibisugne di 
fái cuintri a àn palesát a fuart 
lis dificoltáts, i limits e la crisi 
sostanziál de Union Europeane 
(UE). Peró a àn ancje mostrát che 
di cheste situazion si rive a saltà 
für dome se si cjape une strade 
europeane. E soredut, che par fài 
cuintri a pericui e problemis di 
cheste fate e covente une Europe 
che e sedi “plui Europe”. Lu vevin 
za ricuardát il més passát, ma o 
tornin sul argoment, par vie che la 
cuistion e je ancjemò vierte e e va 
ancjemò dilunc a mostrà dutis dôs 
li sós musis: ché de crisi e, cundut 
des contradizions, ché de soluzion 
a nivel european. 
® In concret, il sisteme european 
- Comission (CE), Eurogrup (i 
ministris des financis dai 19 stàts 
che a àn l'euro) e Bancje Centrál 
Europeane (BCE) - inte prime 
metát di Avril al à metùt impins 
diviers struments di intervent 
cuntune operativitàt svelte, 
massime dentri dal prin di Jugn 
dal 2020, tacant di une linie di 
credit speciál pes impresis (200 
miliarts di euros) creade de Bancje 
Europeane dai Invistiments 
(BEI), di un program de BCE di 
750 miliarts di euros par cuistà 
obligazions publichis e privadis 
dai paîs membris de Eurozone, 
che si zontin ai 20 miliarts mensii 
dal "Quantitative Easing" e a altris 
intervents par 120 miliarts, e di 
une sorte di Casse integrazion 
europeane (il SURE) cuntun totál 
di 100 miliarts di euros di prestits 
concedùts ai státs membris a tas 
agjevolát. Cun di plui, e je stade 
fate indenant la redefinizion dal 
Mecanisim European di Stabilitàt 
(MES), nassüt tal 2012 tant che 
“font di salvament dai státs" cu la 
concession di prestits ai guviers 
daür di une serie di cundizions 
che a tocjin il tai de spese 
publiche, che al varés di deventà 
un Fonts pe Salùt, cuntune linie 
di finanziament specifiche pes 
spesis sanitariis che no domande 
cundizions o vincui di sorte: par fà 
une operazion di cheste fate, però, 
l'iter nol é cussi svelt, ancje se la 
prospetive e je interessante, stant 


che al podarès jessi une sorte di 
Casse dai Dipuesits e dai Prestits 
europeane. 

€ Ae fin, ancje se al è stát dut 

un pitufà tra stàts “nordics” e 
"rigoriscj e stàts “meridionài” 
che a domandin “flessibilitàt”, 

si à rivát a un compromès che 

al varés di zová un póc a ducj: 
daùr di une logjiche di marcjàt 

e di interés, la crisi dai státs dal 
sud e varés consecuencis penzis 
ancje par chei dal nord... Lu à fat 
capi la presidente de Comission 
Europeane, Ursula Von der Leyen, 
cul so intervent fat inte sentade 
plenarie dal Parlament European 
(PE) a Bruxelles, ai 16 di Avril. 
Recuperant fintremai un passac 
dal Manifesto di Ventotene, e à 
fevelàt di «corac», di «fiducie» e 
di «solidarietát», e de dibisugne 
di doprà il belang de UE e duncje i 
siei fonts. 

® Si à mot in ché direzion ancje 
il PE, là che no je passade la 
propueste dal grup dai Verts e 

de Aleance Libare Europeane a 
pro de condivision a nivel de UE 
dal debit public (i cussi clamáts 
Eurobonds o Coronabonds), in 
particolár cul vót contrari de plui 
part dai liberái di Renew Europe 
e dai eurodeputáts di Lega e 
Forza Italia (che cussi a àn rivát a 
jessi in chel istés "antieuropeans" 
e “antitalians”), ma e je stade 

fate buine une risoluzion a pro 
de flessibilitàt dal ùs dai fonts 
struturài par frontà il coronavirus 
e lis sòs consecuencis (ven a stài ce 
che e veve dit Von der Leyen). 
Inte riunion dal Consei European 
dai 23 di Avrîl, i rapresentants 
dai státs a àn cjatàt l'acuardi 

in cont dal Fonts European pe 
Riprese (il Recovery Fund) e su 
chei altris struments za definîts 
di Avrîl, comprendude la linie di 
finanziament cence cundizions 
des spesis sanitariis (une sorte 

di MES "semplificát"). A restin 
viertis diviersis cuistions e al sarà 
ce lavorá, in tiermins tecnics, 

par invià pardabon i struments 
proviodùts. Par intant la UE e à 
salvade la muse. E varès di rivà a 
fà alc di bon ancje a pro dai siei 
citadins. El 


AUSTRIE 





A tutele dal prossim: 
lis organizazions regjonáls 
dai vigjii dal fùc in Austrie 


e nestre societàt no si pues plui 

fà di mancul di une istituzion di 
sigurece publiche tant che ché dai 
vigjii dal füc, che e je sapontade di 
cetant lustri jenfri la int. Si trate di 
miárs di personis - feminis e oms - 
che si metin dilór volontát al servizi 
dal prossim ogni zornade dal an par 
24 oris in di par intervigni in cás di 
fücs, di calamitáts naturáls, di inci- 
dents o di altris emergjencis. 
€ Diferent che in Italie (fale che in 
Sudtiról, là che la istituzion si cjati- 
le dal 1864), il servizi dai vigjii dal 
füc da la Austrie si poie dome sul 
volontariát, sore nuie, di bande de 
popolazion dal lùc. Dome cualchi 
citàt — lis plui grandis - e cualchi 
grues grup industriàl a àn ancje 
pompîrs di mistîr. Dal pont di viste 
juridic, lis associazions dai vigjii 
dal fùc a dipendin ognidune dal so 
Land e lis lòr formis di organizazion 
a puedin mudà regjon par regjon: in 
Carinzie i grups di pompîrs locài a 
son regoláts dal comun, stant che di 
altris bandis ogni grup al àla proprie 
personalitát juridiche, sicu corpora- 
zion di dirit public. Cun di plui, ogni 
regjon e ten un regjistri cu la liste 
dai volontaris. Dut càs ogni grup al 
è autonom ma al va daùr des regu- 
lis e des disposizions de associazion 
regjonál dai vigjii dal füc che e sa- 


ponte ogni grup pe formazion e pai 
furniments e e fisse ancje i nivei di 
riferiment pes monturis e pai impre- 
scj. Main chest cás nol va simpri dut 
ben par ducj e - stant che ognidun al 
bale cun só agne - tancj grups a van 
parlór cont. Il stát centrál si interes- 
se dome dal coordenament gjenerál 
de Protezion Civil Nazionál, là che 
lis associazion regjonáls a son cja- 
padis dentri. 

® La nassite dal cuarp volontari dai 
vigjii dal fùc in Austrie e je dal 1851, 
cuant che - inte suaze de monar- 
chie - si é formade la prime milizie 
volontarie par man di un uficiál in 
pension; po dopo, tal 1853, e je stade 
la fondazion dal prin cuarp citadin 
a Graz. Sul imprin, i iscrits a parti- 
gnivin aes sociis di gjinastiche, e in 
reson di chel a vignivin adestráts 
par distudà i fùcs. In tantis regjons, 
i vigjii a doprin inmò il salùt des 
vieris associazions di gjinastiche 
(Gut Heil) e i lór simbui. Cuant che 
des sociis origjinariis si è passáts 
aes formazions modernis, lis vie- 
ris associazions no an rivát plui a 
tigni daür aes spesis, e par chest i 
pompirs a son stàts cjapàts dentri 
dai comuns o sussidiáts dai priváts. 
Cheste idee di volontariát e à cjapát 
pit simpri di plui e cussi, in di di vué, 
ogni comun al à di medie un pár di 


SLOVENIE 





Gurize e Nova Gorica, 
la cooperazion no si ferme 





L a cooperazion transfrontaliere 
tra Gurize e Nova Gorica e va 
indenant. Tes setemanis a pene 
stadis, ancje tal Grup european di 
cooperazion teritoriál - Evropsko 
združenje za teritorialno 
sodelovanje di Gurize (Gect Go) si 
à lavorát in maniere regolàr ma di 
cjase, a distance. 

€ Dal rest, ancje se lis normis par 
contignî la difusion de epidemie 

di coronavirus sul teritori a àn 
cambiát lis manieris di fálu e a 
limitin lis pussibilitàts di là di une 
bande a ché altre dal confin, la 
colaborazion e va indenant, sedi di 
bande istituzionál e aministrative 
- cui sindics Rodolfo Ziberna par 


Gurize e Klemen Miklavčič par 
Nova Gorica - sedi tra i comuns 
dai contors des dòs citáts. 

€ Tai uficis dal Gect Go a jerin 
pronts bielzà di un piec ae 
pussibilitát di lavorà a distance, 
cun ché che midiant des 
tecnologjiis a rivavin bielzà a 
jentrá te pueste eletroniche e a 
condividi cartelis e documents. 
® Il grup di vore dal Gect si cjate 
ogni di in videoconference. Il 
diretór dal Gect, Ivan Curzolo, al 
dis che a ducj i nivei la epidemie 
e à puartát insigurece, e cussi 
ancje a nivel european par ce che 
al tocje la progjetazion. In ogni 
càs, li dal Gect a son contents dal 


grups. Metipen che un comun nol 
vedi un grup di volontaris, alore al 
pues meti sü un servizi obligatori 
midiant di une sorte di jeve, o ben 
poiási ai servizis dai grups di un co- 
mun dongje. Par solit ducj a puedin 
jentrà in chescj grups ma a son di- 
ferencis par ogni regjon sui criteris, 
come par esempli jessi citadins di un 
stát de UE. In Carinzie, dal 2012 a àn 
gjavàt vie ancje cheste cundizion. 
® In merit ai Vigjii di mistîr, no esi- 
st in Austrie une suaze professional 
par cheste categorie, duncje chestis 
figuris a dipendin par solit dal co- 
mun che ur da la incarghe. In dì di 
vué, chescj grups professioniscj si 
cjatiju dome in sis citáts che a son a 
cjâf di Land: Viene, Linz, Innsbruck, 
Graz, Solispurc e Clanfurt. Il plui 
vieri al é chel di Viene, là che intal 
1685 al jere stàt dàt l'ordin di cjapà 
sù lavorents paiáts par distudà i fücs 
intant dal assedi dai Turcs. 

€ I prins riferiments ai pompirs 
sul teritori austriac si cjatiju a 
Carnuntum (su la Danau, parmis de 
Slovachie), là che bielzà intal secul 
III e esisteve intal cjamp militár une 
scuadre di pompirs metude adun 
cui soldáts veterans. 

€ La istituzion e à passat alts e bas 
vie pai secui e e je stade metude 
in suaze pe prime volte di Marie 
Taresie e po dopo di so fi Josef II. Il 
regjim nazist no le tignive in buinis, 
par vie che e jere une istituzion de- 
mocratiche, e ae fin le à metude sot 
de scorie dal guvier centrál. Cuant 
che chel regjim al è colát, si è tornáts 
aes regulis di prime de vuere, ma i 
erupsasonrestáts inmò sot dal con- 
trol dal Servizi diSigurece fin ai agns 
Setante, cuant che in ducj i Lànder a 
àn cuistát il stát di corporazions di 
dirit public. ll 


interés pal concors di ideis par 
sistemá Piazza della Transalpina- 
Trg Evrope, che al é stát pardabon 
erant a nivel internazionál, salacor 
par vie de colaborazion cu la 
Union internazionál dai architets 
(UIA). Cheste place tra Gurize e 
Nova Gorica no je dome un lùc 
public, e à ancje un grant significát 
simbolic, e di chest si à di tigni 
cont ancje cuant che si pense a 
cemát disvilupále. Gurize e Nova 
Gorica a lavorin insiemi ancje pe 
candidature a Capitàl europeane 
de culture pal 2025, che e je 

rivade al secont nivel di selezion. 
Il Gect al varès di consegnà la 
documentazion che inmò e 
covente a Otubar. 

® Cun ché che lis risorsis pal 
periodi di programazion european 
2014-2020 a son bielzà impegnadis, 
il Gect Go in chest moment al 
cjale indenant bande il periodi di 
programazion 2021-2027. Intune 
situazion ordenarie, i bants gnüfs 
a saressin stàts publics pe fin dal 
2021; par vie de epidemie, salacor 
a rivaran plui tart. Par jemplá la 
buse temporál a nivel european 

si fevele di dà altris bécs pal 
periodi di programazion 2014- 
2020. Fintremai che no rivin lis 
decisions, si pues dome spietà, 

ma intant tal Gect Go si lavore 

par no là indaùr tal passât, dopo 
che une altre volte a son vignudis 
für barieris e réts a dividi Gurize e 
Nova Gorica. Il 

PAN E SALAM 





Il re al é crot 





E dopo cheste sdrondenade, tra sant Dismentie 
e sante Scugne viodin di metisi in dove 


Enos Costantin 


on, o vin cjapade une biele 
b sdrondenade. Un sflicut di 
RNA fat sù a suste intune crigne 
taronde cun tancj pocs, 600 voltis 
plui picul di un cjaveli, sui cent 
nanometris e alc (un nanometri 
al é un miliardesim di metri), al 
à molát une biele stomblade ai 
furlans e al rest dai umans. 
Ma, e la sience dulà ise? E la 
tecnologjie? 
€ Lavaitsi lis mans, no stait a 
starnudà su pe muse di chei altris 
e no stait a là a torzeon, dut ce che 
asan a di. Lis robis che si saveve 
in ché volte de gjandusse e ancje 
in ché volte de spagnole. Vadi che 
chestis normis lis cognossin ancje 
i orangutan e, di sigùr, i gjats si 
netin plui di nó. 
E alore? E alore il re al é crot. 
Il virolic plui onest al dis 'no savin 
nuie. 
Il re al è crot. 
La sience e la tecnologjie: un re 
crot. 
€ Sì, o vin vût Luis Pasteur e Luis 
Chiozza; il prin al é stát ancje in 
Friül par studià une malatie dai 
cavalirs. Ma o vin vùt ancje Fritz 
Haber (premi Nobel) e Enrico 
Fermi (premi Nobel). 
Insome, se di une bande tu âs int di 
sience che e fás il ben dai umans, 
di ché altre tu ás int di sience che e 
fás il pussibil par copá i umans. 
€ Baste viodi: di un virus no savin 
nuie, ma o sin láts su pe lune (mé 
ave no capive a ce fà) e o vin fat la 
atomiche (in Friül o vin plene la 
tieze). 
€ Al vùl di che i bécs pe sience a 
van de bande di cui che al cope, e 
dome cualchi fregul de bande di 
cui che al salve vitis. 
E po, no si stufin mai di rompi i 


cits a atoms, protons, eletrons e 
bosons, ma no savin cemùt che 

al funzione un bosc, un palùt, un 
riul. E se lu savin, si voltin di ché 
altre bande parcé che o sin daür a 
copáju. 

€ La sience, si diseve. In Friül, 
scusait in FVG, o vin universitàts 
par ogni cjanton; Triest, po, al à 
une concentrazion di sience che 
no nd è di compagnis in dut il 
mont. 

® Risultàt? Lavaitsi lis mans! 
Almancul dopo dal taramot si 
sintive fevelà di Friül, di lenghe, 
di culture, di economie: prime lis 
fabrichis e lis stalis! 

Cumò nuie. Il Friùl nol esist plui e 
no dome parcè che al è deventàt 
FVG. No je une concezion dal Friùl 


Esistial un progjet? 
Cualchidun si nicial 

a pensà il Friùl che o volin 
ca di dis agns? 


tant che entitàt storiche e culturál. 
Ma nancje tant che ecoregjon, tal 
sens di ecologjie e di economie. 
Dut ce che si sint a di di ché chee 
varés di jessi la "classe dirigjente" 
(talian oblige) al è di fà la 
autostrade Glemone - Pordenon e 
di meti Draghi president dal consei 
a Rome. E dut ce che a san fà al 

è un picje e dispicje di cjamaris 

di cumierg e di associazions di 
industriài. 

DI RIVE SÙ NISSUN SANT 

AL JUDE 

E dopo cheste sdrondenade? Dut 
come prime. Dut come prime se 
lis robis si comedin daurman. Le 
viodarin peloche se lis robis no si 


L'INTERVENT 





Pal furlan la emergjence 
e je laindiference 


a lu savevin, ma al é intai cás 

di emergjence che si evidenzie 
cun plui fuarce, trop grant che al é 
il nivel di considerazion che ur ven 
dàt ae nestre comunitàt. Lu vin za 
dit e lu vin constatàt in altris oca- 
sions ma al é juste apont in chescj 
moments di crisi che si viót trop 
che lis istituzions regjonáls, dongje 
di mostrá une totál mancjance di 
sensibilitát, a rispietin dirits e lecs 
che a varessin di tutelà un popul e 
la só lenghe. Cundut che la comu- 


nitát furlanofone e rapresente la 
maiorance de popolazion regjonál 
cheste si é viodude scancelade. 

In cheste fase critiche — e cundut 
che al è previodùt des lecs di tutele 
— no si è viodùt nancje un cartel, 
no si è sintùt nancje un comunicát 
informatif scrit e pandüt inte nestre 
lenghe. 

€ Fat dal dut ininfluent? Aspiet se- 
condari rispiet aes problematichis 
in cors? Cuistion di ses dai agnui, in- 
tant che il mont al va sui paradórs? 





comedin. 

Tal prin cás, al jentre sant 
Dismentie, un sant che al rive 
dopo ogni vuere come dopo ogni 
mál di panze. 

€ Tal secont câs e jentrarà sante 
Scugne, une grande sante, la plui 
grande di dutis. Ma se e sta lontane 
al é miór. 

E po a son chei che a fevelin di 
sperance, che no je nancje une 
sante; o soi parfin stuf di sinti 
poesiis su la sperance. I salams 

no si cjatin picjáts, sacrabolt. E i 
furlans, chei di prime dal FVG, a 
disevin che "san Fos, san Ves, e san 
Sarès a son trê sants che no judin”. 
€ Viodin, mo. Tai ultins agns o vin 
pierdùt il sens di ce che al è util 

(o indispensabil) e di ce che al é 

di soreplui. Se tu compris freulis 

a Nadál al é un soreplui, come 

il gadget, o il cuarantesim cuart 
pár di mudantis firmadis, e il té 
dal supermarket invezit di fátal 

a cjase. A son dutis robis che a 
mandin il planet a patràs, e il Friül 
al è su chest planet. E chest al vùl 


A son altris prioritáts, vere? 

Salacor al sarès il cás eil moment di 
fà une riflession che e va un tic plui 
inlà di une reazion emotive e di piel. 
Parcé che al é propit in chestis si- 
tuazions di crisi che si misure il pés 
eilvalór che e àla autonomie di une 
comunitât. Al è li, in chei câs achì 
che si pues valutà trop che al con- 
te il Friùl e trop che al è in stàt di 
fà valé i siei dirits e in ducj i setórs. 
Parcé che se e je vere che il mont al 
è daür a mudá (e no dome par colpe 
diunvirus, intindinsi) poben, cence 
une autonomie di manovre, cence 
unitát o sin (e soredut, voaltris i so- 
restants di chenti, o sés) destináts 
a spari. Si, parcé che chei che, cun 
bocje di ridi e cu la ande di chei che 
le san lungje, a pensin e a contindin 
che la cuistion de lenghe e sedi un 
fat secondari, par no di nul, e che 
lis robis plui impuartantis a son 





di tornà “come prime”. 

Fâ une fertaie cui ùfs des 

tòs gjalinis al è util, comprà 

lis vitaminis des carotis al è 
indispensabil. Di chi indevant, 
tigni sù la economie locál al sarà 
indispensabil. E alore lis vitaminis 
tu lis compris dal ortolan di 
Surisins, o di Cerneglons, o di 
Domanins. Insome, il Friùl al va 
viodùt come une bioregjon e une 
ecoregjon. 

€ Esistial un progjet? No. 
Cualchidun si nicial a pensà il Friùl 
che o volin ca di dis agns? No. 

Un Friùl che al deti di mangjá ai 
furlans, par esempli. 

Véso sintùt un sindic, un 

assessór, un president di alc, un 
parlamentár, un industrial, un 
gjornalist a vé une idee? Jo no. 

® Dut ce che si à sintùt al è 
“comprait FVG”, insome comprait 
un acronim. Pòre, eh, di di 
"comprait furlan”! 

Cumò, plui che no dopo dal 
taramot, al sarès il moment di 
capi che o sin sui paradórs. Che 
intune picule regjon une politiche 
economiche cun ideis fuartis e 
pues dá daurman un risultát. 

Lu sai che il mont al é cambiát, 
che lis istituzions e i guviers no àn 
plui chel comant. Al é facil cjatá 
un politic, e no dome un politic, 
che al fevele mál dai neris; no ai 
mai sintùt un politic, un om des 
istituzions, un macaco cualsisedi 
a fevelà de Nestlé, o de Cargill, 
par dî nome dôs. E pûr, ce che a 
mangjin i furlans al ven di li, mighe 
di Cerneglons. 

® Insome, volino fà farinis par 
mirindutis o brocui pes vitaminis? 
Blave par purcits lontans o par 
salams furlans? 

E covente fate une sielte, cuntun 
progjet di politiche economiche e 
di economie politiche, dulà che a 
jentrin la salùt e il vivi dai nestris 
pais. 

® Se no si sielc, altris a sielzaran 
par nó. E alore mandi lenghe, 
culture, storie, fasüi, marcundelis, 
carotis e vitaminis. 

De Patrie dal Friùl al FVG des 
mirindutis. 

No sarà colpe di un RNA 
nanometric, e sarà colpe dal cjáf 
dai ex furlans, nanometric ancje 
chel. ll 


altris, po ben che si ricrodin e che 
un doman no si dedin di maravee 
se a scugnaran domandà il permès 
sul ce fà e su cemát falu. Che no si 
dedin di maravee se a scugnaran lâ a 
Triest, a Rome o inaltrò cul cjapielin 
man par domanda par plasé inter- 
vents intai setórs che ur competin. 
Parcé che cuant che si fás di mancul 
de sò identitàt no si à plui ni muse ni 
cjáf eal è juste par chel che il cjapiel 
si scugne tignilu in man. O vino di 
spietà di viodilaespression che o fa- 
sarés cuant che si sintarés a di che 
"a son altris prioritàts"? 

® E duncje i "indiferents", chei che a 
pretindin di "rapresentànus', i sore- 
stants di palacs e chei di curtil, chei 
che a san dut ma che a capissin pòc, 
al é miór che si dedin une sveade e 
che a mudin ande, estri e filosofie. 
Parcè che a fuarce di ridi si finis cu 
la bocje stuarte. E 


PERAULIS IN RÉT 


Il dificil cunfin 
tra sigurece e dirits 





nmagát dai computer fintre- 

mai di se scuvierte, di picul, dal 
Commodore 64, Edward Snowden - 
cuant che in cjase e je rivade la co- 
nession ainternet — al passave cussì 
tant timp su la rêt che la sò famee e 
à scugnùt concordá cu la companie 
telefoniche un contrat di pueste par 
ridusi i coscj. Internet al jere ancje- 
mò sul nassi, une tiere di frontiere 
batude di pionirs anonims che a 
jerin cetant disponibii a scambiàsi 
informazions e costruî comunitàts 
virtuáls che si regolavin di bessolis. 
Di chest ambient Snowden al à au- 
ride la culture libertarie, un fregul 
“hippy”, che e je tipiche dal zir dai 
“hacker”. 
® Ai 11 di Setembar dal 2001 chel 
montal è sparît, adun culislibertàts 
dai citadins, che a son stadis sacrifi- 
cadis sul altàr de sigurece, intal non 
de lote cuintri dal terorisim. Chest 
Edward nol rivave a glotilu e planc 
a al à madressude la sò decision: 
deventà la vós di sot vie di chel che 
tal 2013 al è deventát il cussì clamàt 
Datagate, ven a stài la rivelazion dai 
programs di intercetazion sistema- 
tiche dai dáts dai citadins di bande 
de NSA (National Security Agency). 
La autobiografie romanzade di 
Snowden i corispuint a voli ae vós 
che i à dedicát la Enciclopedie 
Britaniche, mancul che par un de- 
tai. La Britaniche e dis: «[Snowden] 
al tacà cjapà sù informazions su 
cualchi ativitàt de NSA, plui in par- 
ticolár su cierts programs segrets 
di control che al judicave che a 
fossin masse grancj par dimension 
e puartade». Chel ‘al judicave' al è 
la mascare tragjiche di Antigone: 
Snowden di fat al justifiche la siel- 
te di rivelà la strategjie di control 
de NSA cu la necessitát di adempi 
ae lec divine, che e coincit cu la só 
interpretazion de Costituzion dai 
Státs Units (1787), violade de lec 
dai oms, ven a stái dal Patriot Act 
emanát dopo dal magalizi des Tors 
Zimulis. 
$ In maniere speculàr la NSA e di- 
fint, tant che Creonte, il primát de 
lec, che e à permetàùt seont lôr di 
sventà 50 atentáts. 
® Come che al spieghe Massimo 
Cacciari, te tragjedie di Sofocle la 
reson no sta de bande di Antigone 
Intal so «manifestà une alteritàt 
radicál rispiet aes sferis de etiche 
o de politiche». Inte stesse maniere 
Snowden al pretint une Rét la che il 
podé nol puedi impacási. 
€ La reson no sta nancje de bande 
di Creonte, che nol vůl fà i conts cul 
Timp, che al siòr di dut e nus oblee 
a riviodi lis nestris decisions in con- 
siderazion de evoluzion dai events; 
cussi a varessin vùt di fà i podés dal 
Stàt agns dopo des Tors Zimulis, 
dopo des vueris in Afghanistan e in 
Iraq. 
€ In definitive, ‘Errore di sistema 
(Longanesi) al è un test scorevul e 
util a capî il nestri timp, ancje se al 
va let cuntune lint critiche. ll 

“Incuintri al doman”. 
Il grant sucès in rêt dal imni 
che al concuiste i furlans 


Interviste a Franca Drioli, 
diretore artistiche dal progjet 


hest an la Fieste de Patrie 

dal Friül e je stade festeza- 

de dai barcons invezit che 
a Udin come che al jere in program. 
Par fuarce, ma istés no je propit 
mancjade la grande partecipazion 
di ducj i furlans e di ducj i ina- 
moráts dal Friül, a cheste celebra- 
zion che e conte 943 Primeveris. 
€ Bandieris blu, e pardabon tante 
storie in ché origjinál dal patriarcje 
Bertrant conservade tal museu dal 
domo di Udin, une des plui antighis 
di Europe, für des teracis e tanto- 
non ancje sul web, sui social, tal 
digjitàl. Une esplosion di sintiment 
che e à segnát ancje il sucés garantit 
dal Imni de Patrie dal Friül, chel 
uficiál, che al jere stàt votàt di une 
jurie specializade, daür di un bant 
promováüt de ARLeF e dal Istitùt 
ladin furlan Pre Checo Placerean, 
daspò di une idee che jere vignude 
für di me che o scrif. 
€ Vincidór al è stát l'imni "Incuintri 
al doman”, componát di Valter 
Sivilotti cun peraulis di Renato 
Stroili Gurisatti, screát tal 2018 cun- 
tun conciert a Lignan, eseguit de 
Orchestre Mitteleuropee e dal Còr 
dal Friùl - Vignesie Julie. Po dopo, 
a son stadis diviersis altris oca- 
sions par sintîlu, come lan passât a 
Gurize ae Fieste de Patrie. Bielzà di 
chei moments, l'imni al veve cjapàt 
il sintiment de int, restade emozio- 
nade di chés bielis peraulis e di chè 
musiche fate cun grande maestrie. 
® Ma un grant afiet di ducj i furlans 
e no dome, al stàt cu la version 
moderne, par ensemble e cuatri 
vòs feminîls, daùr di une produzion 

FRANCA DRIOLI E LA ENSEMBLE 


musicál di Geremy Seravalle, par 
un gnüf rangjament che si zonte a 
chei cetant biei di Valter Sivilotti, 
che al à fat fin dal principi diviersis 
versions di chest biel toc che al à 
scrit lui (a son dodis, dutis di podé 
discjamá dal sit de ARLeF). Di fat 
il video, che al é stát publicát su 
youtube ai 3 di Avril, in cuatri e 


La biele version 

par cuatri vós feminils 
ea vût di bot un record 
di 13 mil visualizazions 


cuatri vot al à fat tredis mil visua- 
lizazions e il numar al è destinát 

a cressi. Si viót dut il Friùl dal alt, 
come se e fos la visuál di une acuile 
in svol, des monts de Cjargne ad 
Aquilee, tocjant lùcs tant che 
Cividat, Frisanc, Gurize, Maran, 
Nert, Palme, Pordenon, Rutàrs, 
Sauris Disore, il Tiliment, Udin, 
Vencon..., par une produzion video 
realizade de Quasar Corporate cu 


LA PROPUESTE 





"Artiscj F-VJ”, 
clamin la nestre int 
a fà i spetacui a pene pussibil 


L acrisi economiche che e puarte 
cun se cheste pandemie oribile, 
in plui de salùt de inte dal setór sani- 
tari, e tocje ancje il compart dal spe- 
tacul. Plui che tocjâlu, lu scjafoie. Al 
è dut fer e il guvier talian, in parti- 
colâr il ministeri de culture, inmò 
nol è bon di esprimisi cun alc di 
concret. Dut sieràt: museus, teatris, 
cines. Blocade ogni sorte di rapre- 
sentazion: musiche, prose, teatri, 
danze, balet, leturis e ogni gjenar di 
art performative. Artiscj ducj a cja- 


se, organizadórs e diretórs di stru- 
turis ancje lôr, machiniscj e tecnics 
compagn, uficis stampe e segreta- 
riis istés. Une grande filiere dute in 
zenoglon e cui dincj su pe gratule. 
® Pócsaànla pussibilitát di vé cual- 
chi sostegn economic, di gracie dal 
Enpals, o ben dal Ent nazionál di 
previdence e di assistence pai la- 
voradórs dal spetacul. Pocje robe, 
dut câs, e la plui part di chescj la- 
voradórs no àn nissun altri jutori, 
ancje par colpe de mancjance di 








la regjie di Giorgio Milocco. Dut di 
viodi e di scoltà chest lavór dal imni 
uficiál de Patrie dal Friùl, come lis 


vôs feminîls cetant bielis dal grup 
vocal “ArteVoce Ensemble” che lu 
an cjantàt, o ben Consuelo Avoledo, 
Michela Franceschina, Jessica 
Interdonato e Giulia Polidori, sot 
de direzion artistiche de cjantante 
e musiciste Franca Drioli, fonda- 
dore e diretore ancje di ArteVoce 
Voice&Academy. Le vin intervistade 
par che nus conti lis emozions di 
chest progjet e di chest cjant che al 
è jentrát tal cùr di ducj. 

€ «Dut al é tacát tal 2019, cuant 
che la ARLeF nus veve invidát a 
esegui l'imni "Incuintri al doman" 
ae Fieste de Patrie dal Friùl che si 
faseve a Gurize. Di li o vevi pensát 
di fà, plui che par còr, une version 
par cuatri vós modernis. Al è stát un 
grant sucès e une grande emozion. 
E alore o vin fissát cheste version 
intun video e o sin ducj contentons 
dal gradiment e dal risultàt. E je 
stade une vere responsabilitát e o 


un ordin sindacál e pe pocje rapre- 
sentance a nivel istituzionál. Une 
tragjedie sore la tragjedie, e alore si 
à di pensá a alternativis, parcé che 
si dis che al sarà l'ultin dai setór a 
ricjapális ativitáts, stant chela art e 
la culture a son agregadórs sociài, a 
clamin tantis personis che si cjatin 
a stà dongje, sentadis o in pîts, une 
cun ché altre. 

® Ma la art e la culture a son ancje 
bens di prime necessitát, bens 
primaris, e no si pues lassá cori, 
trascurà, dismenteà. E, come dut, 
ancje il patrimoni artistic e cul- 
turál furlan, passát e presint, al ri- 
scje il tombolon. Lis bielis e tantis 
iniziativis che si pandin su la rét e 
sui social a son dutis laudabilis, a 
judin a tignîsi dongje, a condividi 
la creativitát, il lavór dal inzen e 
de fantasie, ma no rivin a sostitui 
il sens dal spetacul dal vif, e daspò 


ten a ringracià ducj chei che e mi 
àn judát a realizálu. I nons, e a son 
tancj, si ju cjate tal video su youtu- 
be. Ducj grancj professioniscj». 

€ Franca Drioli no je gnove intes 
produzions musicáls par furlan. 
«Pense che il furlan no lu fevelavi: 
o ai tacát a 14 agns e daspó no 

lu ai plui molàt. O ai scuvierzude 

la ricjece de nestre marilenghe, i 
sunórs, lis articolazions seman- 
tichis, un patrimoni che o ai fat 
cognossi ancje aes més arlevis e 
che o ai metüt tal concret in diviers 
progjets, tant che "Nativitas Mundi" 
cuntune gnove version di “O staimi 
atents, staitmi a sintî”, eseguide di 
cjantantis dal Abrug, de Sicilie, di 
Triest, de Americhe. E je vignude 
für une robe bielonone, e lôr a vevin 
imparát a cjantá par furlan cun 
sfumaduris di pronunzie parda- 
bon interessantis. Daspò, no pues 
dismenteà il gno compit di “vocal 
coach” al “Festival de cjangon furla- 
ne” e altris lavórs, tant che “Mamui 
- Schiribic mataran in musiche” in 
furlan antic, graciis ai studis fats 

di William Cisilino. Une biele sfide 
che e je stade cjapade sù ben ancje 
di Dario Fo che al à condividát il 
progjet cun nó». 

€ Tornin al imni "Incuintri al 
doman”. «O ai clamát Geremy 
Seravalle par realizà une base 
musicál essenziál, che e fos juste 
par meti in lùs la linearitàt de part 
melodiche di cheste composizion 
maraveose di Valter Sivilotti. Cu lis 
cjantantis invezit o ai volùt esaltà 
ogni peraule par dài lustri al test ce- 
tant biel di Renato Stroili Gurisatti, 
di mùt che al podés rivà in maniere 
clare a ducj, e di podé cjantà ducj 
insiemi, lant "Incuintri al doman”. 
® Il test: 

In alt o fradis, / o int di Aquilee, / 
In alt o fradis, / o int di Aquilee, / 
devant da la Storie, / di front dal 
doman. / Sin flame ch'e víf / pes 
stradis dal mont / sin non di une 
Patrie / sin fis dal Friül. // Scolte o 
Friùl, / o tiere di libars, / di lenghis 
e popui / sés cjase di pás. / Dai 
secui i paris / nus clamin adun / a 
fási lidrís di unic destin. // In alt o 
Friùl, / o Patrie mé sante, / di fuarce 
e sperance / si viest la tó int. / Un 
popul sigüár / chal cjamine te lús / 
incuintri al doman, / incuintri ai 
siei fis. i 


no judin i artiscj a puartà a cjase il 
pan. Dut a gratis, une opare di be- 
neficence impuartante ma che no 
baste. E je bisugne di concretece, di 
tacà a pensà - come che e si fås tai 
supermarcjáts — di proponi speta- 
cui par pocje int, di durade curte, 
cun pócs artiscj sul palc, soliscj, 
picui grups, e ducj cu la mascarine 
e altris sistemis di protezion, in ma- 
niere di garanti la tutele sanitarie e 
dut ce che al covente. Di gno, o lanci 
la iniziative "Artiscj F-VJ', invidant 
i organizadórs di spetacui, di mo- 
stris, rassegnis e festivals, a clamà 
artiscj dal Friùl e a mostrà solida- 
rietát ae nestre regjon inte plui part 
des programazions, o inmó miór in 
dutis. Chest, par dàur ai artiscj la 
pussibilitát di tirási für di cheste 
crisi, e di esprimisi su la fonde des 
lór tantis cualitáts. Dinsi une man, 
ducj insiemi. li 


ART TAL TAC 


E al lara dut ben. 
Dut al larà ben. 
0 tornarin a zuià 
earidi insiemi 


Franz Candoni e la só 





musiche di sperance 





S cuvierzìn insiemi un zovin cjan- 
tautôr furlan di grant talent, che 
in chescj dîs di isolament sociâl nus 
fásinsumiá e nus puarte sperance cu 
la sô musiche. 

€ Francesco Candoni, in art Franz 
Candoni, al é un musicist di Udin. 
Cu la sò vôs e cu la sò ghitare al tra- 
sforme in melodie lis poesiis e i tescj 
cheal compon. Al puarte adaltil non 
ditancj altris grancj compositórs ta- 
lians. 

9 In zoventùt al à colaborát cui 
doi grups Masso dei Rei e Mantra 
Market, e cun lór si é esibit ator par 
Udin e al à publicát diviers albums. 
Dai 2017 si presente al public tant 
che cjantautór. 

€ Al scrif doi albums, “Via Lattea n. 
28" tal 2014 e "Immagina di essere 
felice" tal 2018, e tantis cjancons 
singulis come "E tornata primave- 
ra’ e “Tanema”, che e puarte tal titul 
il non di cheste lenghe oceaniche 
cuasi estinte. 

€ "E andrà tutto bene/ tutto andrà 
bene/ torneremo a giocare e a ridere 
insieme/ andrà tutto bene come ai 
battesimieaimatrimoni/allecenedi 
gala e alle comunioni” al è il ritornel 
di chescj dîs di cuarantene. Ta che- 
ste cjancon dal titul “Mediterraneo”, 
jessudeintalJugn dal 2019, Franzalà 
anticipát lis sensazions di solitudin 
e di distacament sociál che o vivin 
cumò. Il toc al fevele di sperance, e 
di cemùt che dopo dal burlag al tor- 
narà il soreli. Tal video, Franz nus 
puarte su la splaze di Grau. 

€ Il singul al è une des cjancons 
che, insiemi cu la brilante cjantante 
Marica, Franz al à proponáüt sui siei 
canái social in chescj dis di isola- 
ment. Come lui, tancj altris artiscj 
furlans a doprin /hashtag #cjan- 
tincjase e a fasin diretis video cjan- 
tant e sunant. 

® Ancje se di cjase, Marica e Franz 
a cirin di iluminà lis zornadis di ducj 
chei che a son obleáts a stà sieráts 
tra lis paréts. «Par nó, al è un mát 
di distraisi dilunc de zornade, e o 
sperin di regalà un pocje di ligrie e 
di distrazion a cui che nus scolte». 
€ O sin sigùrs che Franz e Marica a 
stedin profitant di cheste parentesi 
par riviodi il lór repertori, magari 
creant gnovis cjancons. Cuissà. Al è 
semplic scuvierzilu, baste stài daùr 
a Franz Candoni su lis plateformis 
social, su Youtube e Spotify e cjantà 
cun lui. i 

LA TIERE E LA GREPIE 





La produzion 
furlane doc 
al sest puest In Italie 


Lu dis il Rapuart Ismea - Qualivita 


l Friùl-V] al è la seste “potence” 

taliane tal setór agroalimentàr 

certificát, un puest plui insù 
dal ultin rapuart Ismea-Qualivita, 
che inte sò edizion riferide al 2019 
al regjistre une situazion positive, 
ancje se cun cualchi paradòs. 
Te nestre regjon, di fat, pe mangjati- 
veasonregjistradis cinc produzions 
a Denominazion di Origjin Protete: 
persut di Sant Denél, formadi 
Montasio, broade, vueli tergjestin 
e salamuts ae cjacadore (ma chescj 
nissun ju prodüs), e dôs a Indicazion 
jeografiche Protete: il persut di 
Sauris e la Pitine. Tal setòr dal vin, la 
situazion e je plui articolade. A son 
3 produzions Docg (Denominazion 
di Origjin Controlade e Garantide): 


Ramandul, Picolit e Rosacis; 9 
Doc regjonáls: Friùl, Cjars, Cuei, 
Lusinc, Aquilee, Cuei Orientál, 
Annia, Tisane e Gravis; 3 Doc inter- 
regjonáls: Prosec, Pinot gris e Lison 
Pramaiór (in picule part tal teritori 
de provincie di Pordenon) e 3 Igt. 

Ilfaturàtregjonàlde"DopEconomy” 
al vàl 892 milions di euros (+4,9% 
rispiet a doi agns indaür): une vore 
ben il setór dal vin (7,096), là che o 
lin sù al cuart puest in classifiche, 
ma ben ancje il setór de mangjative 
cuntune cressite dal 1,496 (in chest 
setór o sin al cuint puest in Italie). I 
operadórs a son 701. Cjalant i nu- 
mars des provinciis (o ex provinci- 
is), ché di Udin e je otave in Italie 
cuntun faturát di 556 milions di eu- 


Autonomie come categorie spirituál 


CUARTE PONTADE 


son cent agns che al è nassát pre 

Checo Placerean (30.11.1920). 
Par tancj agns lui al à insegnát 
prime religjon al Liceu Stellini e po 
Storie e Filosofie al Marinelli. Jo o ai 
cognossüt plui di cualchi student che 
lu àn vit insegnant al Stellini. Ducj 
lu àn ricuardát cun grande stime e 
simpatie, parcé che lis sós lezions a 
jerin vivis, profondis, mai stufadicis 
o scontadis e a frontavin cualsisedi 
argoment. Ancje al Marinelli i 
students a restavin denant di 
un om cussi für dal ordenari pe 
maniere clare di spiegá e origjinál di 
interpretá fats e pinsírs. 
A ricuart di cheste figure, di chest 
nestri grant profete La Patrie e 
propon a pontadis un intervent di 
pre Antoni. 

pre Roman Michelot 


S tesse musiche si ripeteve 

inte sô ativitàt di professôr al 
Stellini, prime di passà ae catedre 
di filosofie par no dipendi dai 
umôrs e dai ricats de scuele di 
religjon. Si sa che l'insegnant di 
religjon al jere sopuartát o doprát 
come un "refugium peccatorum" 
tai scrutinis e tai esams. Une figure 
buine, inofensive, incolór e inodór, 
preocupade di tigni buine la canaie 
e di fási sopuartà in ché ore penose 
che ducj si aprofitavin par ripassà 
ce che no vevin studiát a cjase. Un 
om di sisteme, che al veve di difindi 
il sisteme e lis resons no simpri 
rasonevolis des sieltis de jerarchie. 
Une sorte di pompir tun cóf di 
incendiaris. 

€ Pre Checo, seont la 
testemoneance dai siei scuelárs, 


no dome si faseve scoltà ma lis sós 
lezions a jerin lis plui bramadis 

pe só preparazion culturál, pe só 
libertàt interiór, pe sò capacitàt 

di fà jentrà lis grandis resons 
teologjichis inte vite di ogni dì. Une 
religjon incjarnade, concrete, vive, 
incuietant e rivoluzionarie, atente 
ai fats de storie e no latitante o 
fumatade o nirvaniche. E l'insegnant 
di religjon al jere il plui rivoluzionari, 
il plui creatif, il plui iconoclastic e 
trasgressîfin ce che nol veve reson 
di esisti. Il dut cu la sò dialetiche 
straordenarie e cu la sò ironie 
micidiál. Un autentic ayatollah, un 
taleban, ma in sens contrari. 

® Chest om che, cu la sò “topolino” 
cjamade di libris e cuardins e 
scjaipulis, al calave ogni dì in citàt, 
a Jerusalem, a frontà i predis dal 
templi e i scrituriscj ma che al viveve 
e al operave fùr de citàt, tai paîs e 
tai borcs, in Galilee, tiere di brigants 
e di rivoluzionaris, al jere une 
presince ingombrante pal sisteme e 
profetiche par chei, pòcs in veretàt, 
che si batevin cu la eterne ilusion di 
rivà a cambià solfe. 

€ Aljere evident che pre Checo 

al nadave intune altre aghe e che 

al partignive a un mont che nol 

jere il nestri e nancje il mont dai 
benpensants e nancje chel dai 
politics e dai oms di struture e 

di cariere. Al jere il so mont, la 

só regule o la só sregolatece, la 

sô lec o mancjance di lec, la sò 
autonomie. Une strade dificile, dute 
in subide, fra mil ricats e ostilitáts, 
tignùt di voli di e gnot par cjapálu 
in cuintripit, par vé un rimpin di 
picjálu. i 





ros (e va sü al sest puest pe mangja- 
tive mae je in diesime posizion inte 
graduatorie dal vin). 

Il persut di Sant Denél Dop al é il 
setim prodot certificát cun plui 
valór: 307 milions di euros (1,196) 
cheapuartinlaregjon ela provincie 
di Udin al secont puest in Italie tes 
classifichis regjonál e provinciál dai 
prodots a base di cjar. 

Te sfere dai vins, intai prins 15 
prodots nol è nissun “autocton” de 
regjon, ma si produsin e si certifi- 
chin ancje in Friülil Prosec (11,396) 
e il Pinot gris che al cres adiriture 
dal 60196: di chescj doi vins un al 
è al prin e chel altri al tierc puest. 
Pordenon si place te posizion nu- 
mar 15 (cun 201 milions di euros di 
valór prodot) e Gurizete 19, cun 122 
milions di euros (410,596). 

Tra i formadis, il Montasio Dop al 
ocupe il setim puest pal valór ae 
produzion (44 milions di euros 


IL 
YTROLI 


cuntun +12,4%) e al consum (66 
milions di euros, cuntune incressi- 
te dal 14,8%). 

Al va ancje marcát il fat che la pro- 
duzion agroalimentàr certificade 
(chè che dispès, cuntune retoriche 
autolaudative, e ven clamade des 
"ecelencis") e cres in dutis e cuatri 
lis ex provinciis de regjon: +14% 
a Triest; +11% a Gurize; +9% a 
Pordenon e +2% a Udin. 

Tal cont gjenerál des specialitàts 
agroalimentàrs protetis, al ten bot 
il primàt mondial de Italie che,ai 
31 di Dicembar dal 2019, e contave 
in dut 824 prodots Dop, Igp e Stg 
(Specialitàt tradizionàl garantide) 
regjistràts a nivel european sui 
3.071 dal mont intir: plui di un pro- 
dot su cuatri tra chei regjistràts e 
certificáts pe lór cualitàt al è talian. 
I operadórs a son passe 182 mil e il 
valór de produzion al passe i 16 mi- 


liarts di euros. E 





Mai, il més des sagris "smart" 


1 més di Mai al è cognossüt in 

Friül soredut parcé che, par vie 
di un zùc di peraulis, si dopre ben 
in tantis batudis come: “Si, si, ti 
paiarai il cont tal més di Mai", o 
“O mi met a diete ai 32 di Mai", o 
ancje "Cuant si podaraial là atór 
liberamentri, cun chest virus?" 
“Tal més di Mail”, 


IL SANT DAL MÉS 

Sant Ul, clamát in cause par vie 
di dutis lis cresimis e comunions 
di Mai. 


PERSONACS NASSÜTS IN MAI 
Luigi Magrini (nassüt ai 4 di Mai 
dal 1802), inventór dal parcament. 
Prime di lui, ognidun molave 

il so cjaval cuant che rivave a 
destinazion, e dopo cuissà se lu 
cjatave o no... 

Vincenzo Joppi (nassüt ai 28 

di Mai dal 1824), inventór dai 
students in marine e dal "No sai 
nuie” prime dai esams. 
Giampaolo Pozzo (nassüt ai 25 di 
Mai dal 1941), protetór dai bécs in 
Friùl, un póc mancul protetór dai 
stés bécs in Ingletiere. 


IL PROVERBI DAL MÉS 
(reinterpretazions in timps di 
Covid-19) 

Miór pan cence levan che levan 
cence nuie. 


Miór spindi in Amuchine che in 
medisinis. 


APUNTAMENTS 

AI prin di Mai, l'apuntament 
preferit da ducj i furlans: la fieste 
dal lavór! Secont cualchi studi, 
cheste fieste e je stade inventade 
in veretàt da un triestin. No si 
spieghe, se no, parcè che par 
festezà il lavór e si varès di fa fieste 
e no di lavorá, che al è un póc 
come festezá il frico stant a dizun. 
® Mai al è ancje il més in cui 

che scomencin lis sagris, ma cul 
distanziament par vie dal Covid-19 
tocjarà là daür a cualchi regule un 
tichinin plui limitative, e scomencá 
a fà il "smart sagring”: ognidun si 
compre cueste, polente e luianie 
dal becjàr par cont so e si fàs la 
gridele a cjase. Il guvier de Regjon 
al sta pensant in chescj dis cemùt 
distribui cjase par cjase cualchi 
disc (in cd o mp3) di complès di 
musichis di sagre, come "Patty & 

i tropical”, "Rudy & i Weekend" o 

i plui nostrans "Tony & i Spritz”, o 
“Berly & vonde”. 

Par no fà mancjá chel sgrisul 

di emozion in plui che podarès 

fà vigni al furlan nostalgjie da 

lis sagris “in presince”, e sarà 
mandade, in cualchi cjase a 
campion, cualchi patulie cul 
alcoltest. li 


I LIBRIS SIMPRI BOGNS 


Varis autórs, 
Glesie in Friül, 
Udin, 2010 


“T ntune ete che, cun miopie 
singolår, e crôt di patí dutis lis 
soferencis pussibilis, chescj segns 
lassáts inte storie in decenis di 
persecuzion autentiche, a ripetin 
cun frescjece e gjonde lanunzi dal 
Ream, lanunzi de fieste. Par cui 
che al vueli fà storie, o ancje dome 
par chei che a vuelin impará de 
storie, la vós di chescj documents 
straordenaris si sint ancjemó ferme 
e clare”. 


€ Cussì Gabriele Pellizzari al siere 
la relazion che al à tignude intal 
ambit dai incuintris di Glesie furlane 
a Vencon intal 2010: "Feminis, 
perseguitàts e biáts te plui antighe 
iconografie cristiane”. E al è l'ultin 
dai articui di chest libri di une 
setantine di pagjinis insioradis di 
fotografiis e dissens, burît für de 
Patrie dal Friùl pai 933 agns de 
Patrie. Al è dividùt in trê parts. La 
prime e fevele de messe grande che 
si ten a Aquilee ogni an pe fieste dai 
sants Ermacore e Fortunàt (cuntune 
riflession di Venusia Dominici), 

dal insegnament dal furlan intes 
scuelis (Zuan Pieri Biasatti, che, intal 
editorial, al propon une conference 
episcopàl aquilieiese), de basiliche 
di Concuardie, dal ricuart de figure 
di pre Pauli Varutti (Sûr Fides e 
Rizieri De Tina). La seconde e je 
dute dedicade a Antoni Beline: 

il ricuart di un confradi (Tonin 
Cjapelàr), lis riflessions di un predi 
cjargnel (Roman Michelot), il caratar 
di profete e di pionir dal predi di 
Vencon (Silvana Schiavi Facchin), 
l'amór di Patrie (Dree Venier) e Cirint 
lis olmis di Diu (Duili Corgnál). Al è 
ancje un intervent di Beline stes, scrit 
intai prins agns Doi mil, in ocasion 
de cunvigne des glesiis di Friül-V], 
Venit e Trentin-Sudtiról, "Benedictus 
trivenit in nomine domini”. E za il 
titul al dis trop in dentri che al larà a 
sgrifà: “Co lu àn copát (il lùc sant di 
Aquilee) che no stedin po doprà ancje 
i vues o lis relicuiis restadis par rivà 
in puart cu lis lôr cumbinis”. 

€ La tierce part e je di studis e 
documents. Remo Cacitti al met in 
lûs la impuartance fondamentál dal 
parametri di ricercje teologjic par 
capi dute la simbologjie dai mosaics 
di Aquilee. Emidio Papinutti al fevele 
dal processionál di Cividát, codics 
antigons che a ripuartavin i cjants 
des processions. Par ultin, l'articul 

di Pelizzari che - cul jutori di 12 
imagjins — al ilustre la complessitàt 
di chestis testemoneancis che nus 
an lassadis chescj documents de 
nestre storie lontane: altri che pinsîr 
univoc! ll 

e chi ce che nus à gafát 

vie la cate dal Leon di 

Vignesie. E li, tu puedis 
lei dute la malizie e la tristerie 
de “Tristissima”, altri che 
“Serenissima”! Parcè che i savis de 
lagune a savevin une vore ben che 
par gréc, come che a spiegavin i 
professòrs “in utroque iure” de 
Universitàt di Padue, lec si dîs 
“Nomo”. E chei che a scrivin 
lalór lec par so cont, a fasin un 
at di “Autos Nomos”, e duncje 
di Autonomie. Il prin pas par 
dineále, la autonomie, al é duncje 
proibi a un popul di vé un so codic 
juridic. Al è come gjavài la vós de 
cussience, ché profonde e clare 
che ti comande di secui, parcé che 
e jela espression di ché tiere là 
che tu sês nassáüt. 
® La produzion di normativis e 
di articui scrits par normá la vite 
dai furlans e à lidris antighe in 
tiere patriarchine. Disin che se 
i prins manuscrits e i esemplárs 
plui vecjos ju tachin a vé intal 
secul XIV, chest nol vůl di che 
prime no jere nissune norme 
stabilide par organizà la vite des 
comunitáts. La int e saveve benon 
ce che si podeve fà, ce che si 
scugnive fà (duncje la distinzion 
jenfri dirit e dové) e ancje cemùt 
rivà a organizási par fà funzionà 
pal miór chel "pactum sociale”, 
ven a stái chel contrat di oms 
libars che al manten vive la buine 
convivence, tignint il ben comun 
tant che principi fondamentál e 
regoladór des azions di ducj. 
€ Tachin cul di che in ogni vilac 
de Patrie, fin de Ete romane 
barbariche (cuant che, prime i 
Góts, e po dopo i Langobarts ei 
Sláfs, si son insediáts intal nestri 
teritori, duncje intun periodi che 
al va dal secul V al secul VI) a 
esistevin compuartaments virtuós 
regoláts in forme consuetudinarie, 
o ben indrecade su la sapience 

Séstu 
proprietari 

di une edicule o 
une librarie che 
e varés gust di 
Mix.» vê «La Patrie dal 
ib |a pr " Friül»? Aprofite 
Uu wUWT.RWUU AH de nestre ufierte 
speciál «Met für la Patrie»: contatinus ae 
nestre mail (info@lapatriedalfriul.org) e 
si metarìn dacuardi par furnîti il gjornál 
cuntune ufierte pardabon conveniente. 





LA CUINTRISTORIE DE OCUPAZION VENEZIANE - CE CHE O VIN PIERDÜT 


Diligite iustitiam. 
La vos de Lec. 


Il prin pas par dineà, la autonomie al fo proibi al popul 


furlan di mantigni il so codic juridic che si jere tramandát 


di gjenerazion in gjenerazion 


dai vons e tramandade di 
gjenerazion in gjenerazion in 
forme pal plui orál. In gjenar, si 
leve a defini il principi e la fin 
de stagjon agricule; si stabilive 
cuái lens podé taià tal bosc e 
ancje la cuantitát juste, escludint 
cierts periodis dal an par judá 

i arbui - risierve straordenarie 
di risorsis intune economie 
agricule, silvicule e pastorál - a 
cressi sans e a mantignisi fuarts; 
si limitavin i cjamps consideráts 
di ducj, lis comugnis, là che 
ognidun al podeve là a bruscjá, 
a fá fen o a puartà il besteam al 
pascul cence jessi obleát a paià 
nuie a di nissun; si stabilive il 
timp de fieste e si lu divideve 
dai dis di vore; si regolamentave 
il marcját, identificant il lùc là 
che si podeve inmaneálu e lis 
zornadis dal calendari libaris e 
convenientis. Si stabilive ancje 
la punizion che e veve di jessi 
dade a chei che si gjavavin für 
di cheste lec comunitarie e 
duncje, di escludùts, a vignivin 
"bandits', intal sens di "metíts in 
bande”, paráts für dal circuit de 
coletivitàt. La tradizion, peade 
secul par secul, si faseve cjar e 
sanc, si inlidrisave tal paisac che 
ducj a cognossevin, parcé che a 


jerin nassùts propit ali e salacor no 


si saressin mai slontanáts par dut 
il timp de lór vite. 

€ Chestis costumancis a son 
stadis tant fuartis che nancje la 
organizazion imperiál - prin ché 


rete fx ya. 


CARTA INIZIALE DEL PRIMO PROTOCOLLO DEL NOTAIO CONSTANTINI NICOLÒ DI PIETRO ANTONIO 


(1731-1737) CON DISEGNO A PENNA DELLA PERSONIFICAZIONE DELLA GIUSTIZIA (PROTOCOLLI 


NOTARILI D'AMPEZZO 1598-1808) 





CE SUCEDEVIAL IN CHÉ VOLTE TAL MONT? 


Biel tornant 
de Ongjarie 


Il strent leam cu la tiere danubiane 


| | ne storie complicade ma 
plene di interés, ché de 


Ongjarie intal periodi che al 
cjape dentri la fin dal secul 
XIV e i prins vincj agns dal 
400. Intant, bisugne tacà cul 

di che la storie de nestre Patrie 
e je simpri stade instrecade 

in maniere straordenarie cun 
ché ongjarese. La diocesi di 
Aquilee, come che o savin ben, 
fin dal at de só fondazion in ete 
costantiniane, e rivave a poià i 
pits su lis rivieris dal Balaton. 
La Historia Langobardorum di 
Pauli nus conte che Lopchis, 

il so antenát, al vignive propit 
di un vilag de Panonie. E par 
secui, la grande strade che e leve 


daür dal cors de Drau e de Save 
finint inte Danau, e jere pestade 
di marcjadants che a tignivin 
insiemi lis citáts di Buda e di 
Pest dongje di chés di Cividát e 
di Udin: monedis, pinsîrs, art e 
bielece a univin duncje il Friül e il 
ream dai Ongjarés. 

® Ma nol baste: cuant che intal 
1382 il vecjo re Luis I al már, la 
corone e passe, dopo un moment 
di tension fuarte, al om di só fie 
Marie, ven a stài a Sigjismont 

di Lussemburc, fi di un dai plui 
grancj imperadórs de Ete di Miec 
e ami straordenari de Patrie 

dal Friùl, ven a stài Carli IV. 

Une famee, ché di Lussemburc, 
che e veve dát al Patriarcját 


ancje il grant Nicolau, barbe 

di Sigjismont e svindicadór 

dal sassinament dal Patriarcje 
Bertrant. Un tron une vore bulint, 
chel di Sigjismont, dal moment 
che il re al veve di tigni di voli i 
Turcs, la oposizion interne dal 
fuart partit di oposizion, peát 
ae famee dai Angiò, e ancje 

il re cravuat Hrvoje Vukc'i'c 
Hrvatini'c che al dominave 
su Dalmazie e Slavonie e, poiát 
dal so vescul Paul Horvat, al 
voleve smarcjási simpri di 

plui dal control de corone 
ongjarese. Cuant che l'opistor 
(vescul) angjioin di Sigjismont, 
Ladislau di Napoli, al à vendùt a 
Vignesie i siei dirits di sucession 
su dute la cueste Dalmate, la 
Serenissime si fasarà une des 
nemiis plui invelegnadis dai 
Ongjarés e massime dal lór re. 
Par chest, Sigjismont al sarà il 
plui fuart aleát dal patriarcje 
Ludwig von Teck, l'ultin princip 
in temporalibus, intes azions 

di difese de Patrie jenfri il 

1419 e il 1420. Par fà cuintri 

ai tancj nemis, la inteligjence 
di Sigjismont e sarà ché di 


di Carli il Grant (secul IX), e po 
dopo ché dai Otons (secul X) - e 
rivarà a dineális. 

Cu la nassite dal Stát patriarcjál, 
si fás sinti simpri plui fuarte la 
necessitát di trascrivi dute cheste 
tradizion, considerade cetant 
siore di sapience e di bon sens. 
Ogni Comunitát e tache cussi a 
organizási par ratifica la memorie 
de tradizion. 

® A nassin i Statùts, che a 
podaressin ben jessi consideráts 
tant che la regjistrazion su la 
cjarte - atualizade aes gnovis 
necessitáts e ai timps cambiáts - 
di ché tradizion orál che e valeve 
prime. A scomencin ducj cun 

" Diligite iustitiam”, vàl a di "Amait 
la justizie”. Al è straordenari, par 
esempli, che par solit ogni articul 
al tache cu la racomandazion 
rituàl “Secundum antiquam 
consuetudinem”, o ben “In 
ubidience a la antighe tradizion”. 
Un ricognossiment cuasi sacràl 

ai Paris e ae lór creance. A jerin 
scrits par latin, la lenghe francje de 
autoritàt. 

® Ma ce che nus lasse simpri 
inmagáts, cuant che ju vierzin, 

e je la atenzion e la premure 
profonde pe popolazion che il latin 
no lu capis. Cussì, il legjislatór si 
sfuarce di doprà peraulis che a 
vegnin propit de lenghe furlane e 
po dopo a son voltadis par latin, 
intun sens di rispiet de culture 

di sostrát. Cussi, la curtisse e 
devente guartizza, il riviel rivellum, 
il cjastinár castenarius, il sassin 
sassinus, la vuarzine varzina. 

O podaressin là indevant. 

® Une ultime note: la atenzion 
risiervade aes categoriis plui 
debilis, tant che lis feminis, lis 
veduis, i fruts e i forescj e je 
grandonone. Segnál di un Auton 
Nomos a favór dal Popul. E no di 
un imprest dal potent par profitàsi 
di lui. E 





dài fuarce soredut aes citáts 

e ae borghesie, di simpri 
contrarie ae nobiltát. Nomenát 
re dai Romans intal 1410 e 
duncje costret a spostási in 
continuazion jenfri lis capitàls 
di chel grant ream, al veve cjatát 
in cheste formule une aleance 
cetant potente tra corone e 
marcját, che e permetarà aes 
comunitáts di invisti une vore 
in art e in bielece, sponsorizadis 
des bancjis e dai marcjáts. 

€ Crodint inte necessitàt di 
union de Glesie ocidentál, 
spacade dal Schisme, al sarà lui 
a sburtà il Concili di Costance 
(1414-18), là che si poiarà la 
semence dal Umanisim. Al 
veve istituît un ordin militàr 
une vore potent e fuart, l'Ordin 
dal Dragon, par protezi la 
Cristianitàt cuintri dai siei 
nemîs. In cualchi an, il voivoda 
de Transilvanie, che in chel 
moment e jere sot de Ongjarie, 
Vlad Tepes, al deventarà un 
famós rapresentant di chel 
stes Ordin dal Dràc, e al sarà 
cognossùt miòr tant che 
Dracula. Us disial alc? I 


